LANTEGI BATUAK OSATZEN DUTEN PERTSONAK, “%100 GAI GARA" KANPAINAREN PROTAGONISTAK : EHLABE\nLantegi Batuak gizarte ekonomia arloko erakunde bat da, 3.066 pertsonaz osatua, eta horietako %83tik gorak desgaitasunen bat dute. Azken urtean 30 lanpostu berro sortzea lortu du.\nJarduera nagusiak industria arloko outsourcing delakoa eta zerbitzuak dira. 2017an 63 milioi euroko salmentak lortu zituen, 3,65 milioi euroko balioko inbertsioekin, dibertsifikazio-prozesuan sakondu eta desgaitasuna duten pertsonentzako lan-aukerak sortzen jarraitzeko asmoz. Lantegi Batuak erakundeak 25 lantoki ditu eta zerbitzu-sare zabal bat, 1.000 bezero baino gehiagori erantzuna emateko. Pasa den urtean, sortutako balio osoa 104 milioitik gorakoa izan zen, eta erakundean inbertitutako euro publiko bakoitzeko, 6,67 €-ko itzulkina bueltatu genuen gizartera.\nBaina, oso garrantzitsuak diren arren, zifrak ez dira nahikoak hau guztia azaltzeko. Lantegi Batuaken kudeaketaren ardatza pertsonak dira, eta xede nagusia pertsonei laguntzea. Horrekin batera, iraunkortasuna, berrikuntza, ekintzailetza eta genero berdintasuna dira gure balio nagusiak. Erakundearen etengabeko helburuetako bat sentsibilizazioa da; desgaitasuna daukaten pertsonen eskubideak azaleratu eta beren lanarekiko errekonozimendua lortzea. Arlo horietan aurrerapen handiak egin ziren 2017an ere.\nLantegi Batuak erakundeak egiteko eta prozesuak egokitzen ditu pertsonen gaitasunen arabera, zerbitzuaren kalitatea eta kudeaketa arduratsua kontuan hartuz. Eguneroko erronka enplegurako sarbidea eta desgaitasuna duten pertsonen autonomia hobetzea da. Horregatik, prestakuntza prozesuak garatzen ditugu, egokitzapen teknologikoak txertatuz eta teknologia berriekiko ezagutza sustatuz;\nizan ere, irisgarritasun, ergonomia eta prestakuntzari dagokionez, berrikuntza handia ekarri dute.\nGizarte eta lan arloan aplikatutako berrikuntza arloari dagokionez, eta Bizkaiko Foru Aldundiko Gizarte Ekintza Sailarekin elkarlanean, Lantegi Batuakek aurrera jarraitu du zahartze aktiboaren inguruko programan lanean. Urtean zehar, desgaitasuna duten 20 pertsonak parte hartu zuten. Programa horrek Enpresa Ekimen Arduratsuaren kategoriako San Prudentzio saria jaso zuen.\nGenero berdintasunarekiko konpromisoarekin jarraituz, 2017an Lantegi Batuak-ek Berdintasunaren (Emakunde) XIV Foroan parte hartu zuen eta II. Berdintasun Plana ezarri zuen.\nMaiatzaren 1arekin bat etorriz, erakundeak #TrabajoParaTodxs kanpaina abiatu zuen. Horren bidez, desgaitasuna duten pertsonek lan eremu normalizatuetan aritzeko eskubidea dutela aldarrikatu genuen. Kanpainan zehar, lagundutako enplegurako Lanerako programaren egitekoaren berri eman zen. 22 urteko jardueraren ondoren, adimen-urritasuna duten 270 pertsonak lan-kontratuak lortu dituzte Bizkaiko 175 enpresatan.\nAipatu behar da prestakuntza arloan ere ahalegin handia egin dela. 43.000 ordutik gora bideratu ziren horretara 2017an. Gainera, lan arloko orientaziora 8.100 ordu bideratu ziren. Gainera, urtean zehar, Lantegi Batuak-eko 91 pertsonak ziurtagiri profesionala lortu zuten, espezialitate desberdinetan laneko esperientzia egiaztatzen dutenak.\nEra berean, kultura eta prestakuntza arloko 2.000 jarduera baino gehiago burutu ziren barnean. Zerbitzu Okupazionaleko erabiltzaileek parte hartu zuten, batez ere.\nLantegi Batuaken eredua nazioarte mailako erreferentea da desgaitasuna duten pertsonak laneratzeari dagokionez. Zentzu horretan, 2017an, erakundeak enpresa eta bestelako erakundeen 325 bisita jaso zituen bere instalazioetan. Bestalde, enpresa eta gizarte arloko 30 jardunaldi eta topaketatan parte hartu zuen.\nAna María: https://youtu.be/RrOWvu9hmpE\nJugatx euskera: https://youtu.be/QHSa-gwznjk


â€œAberri ama, horixe gauza ridikulua Latinoamerikan!â€�\n2019ko martxoaren 22a, ostirala | Ordua Euskal Herrian 10:55:16\nArgentinan jaioa da baina Latinoamerika du aberri. Hango herrien erresistentzia eta lurrarengatiko borrokarekin bat eginda bizi da.\n1971koa da Eduardo Galeanoren Las venas abiertas de América Latina (Amerika Latinoaren zain irekiak) liburua. Handik zazpi urtera, berrargitalpena, egilearen gibel-solas batez lagundurik. Zioenez, zazpi urtean, zainak behin ere baino irekiago ziren, egoera okerragoa. Nola dira gaur egun?\nZainak irekita daude oraindik, herrialde batzuetan besteetan baino irekiago. Leku batzuetan kauterizatzen ari dira. Hala ere, zainak irekita dauden herrialdeetan, Galeanok liburua idatzi zuen garaiko arrazoiak eta oraingoak berberak dira. Pobrezia ostertza dute biztanle gehienek; milaka haur heriotzara bidean dira sendatzeko moduko eritasunak izan arren; Estatua zeharo desagertuta dago herrialde horietan… Komunitate indigenentzat ez dago Estaturik, ezta gobernu egoitzetatik bertara bizi diren behartsuentzat ere. Lan duina, auzoan; behar bezalako hezkuntzarik ez; osasuna esku pribatuetan dago oraindik –kreditu txartela baldin badaukazu, biziko zara; bestela, zureak egin du–… Estatua desagertu egin da. Horri buruz ari da Galeano bere liburuan.\nEstatua zeharo desagertuta dagoela diozu. Errepresioari dagokionean ondo presente dago, horratik! Bateko diktadura, besteko heriotza eskuadroi, hurrengo polizia, militar, paramilitar…\nO, bai, horretan bai, horretan Estatuak ez du bere burua erakusteko lotsarik. Errepresioan bezain saiatuko balitz osasunean eta hezkuntzan, beste oilar batek joko luke kukurruku, haurrak osasuntsu eta ikasiak genituzke! Zapalkuntza mailari denaz bezainbatean, ez dago baztertzen duten armarik. Are gehiago esango dizut, badute zapalkuntza arma berri bat, gobernu “aurrerakoiek” –komatxo askoren artean “aurrerakoi”–, erabiltzen ari direna: koptazioa.\nBai, gizarte eragile eta mugimenduetara hurreratu eta mundu posible hori momentuan bertan eskaintzen diete, diruaren bidetik. Honetan eta hartan lanean jartzen dituzte eta beligerantzia maila urritzea lortzen dute… Mugimendu garrantzi handikoak koptatu dira horrela Argentinan, Txilen, Uruguain, Brasilen… Borroka eta errebeldiaren sinbolo izan ziren mugimenduak koptatu dituzte! Diruaren bidez, kargutxoak emanez, lizitazioak, telefono zelularrak, autoak… Denetarik!\nHerrialde batzuetan zain irekiok kauterizatzen ari direla esan diguzu arestian…\nBai, hor dira Venezuela, Kuba, Ekuador, Bolivia… Horietan, zer egin dute lehenengo-lehenengo, hauteskunde bidez gobernuaz jabetu eta gero? Jendea alfabetatzen hasi. Eta lortu ere egin dute, denbora epe minimoan! Bere garaian egin izan balute, Latinoamerika osoa alfabetatua izango genuke gaur egun… Baina, jakina, sasoi bateko agintariek horrelako lanik ez zuten egin nahi izan, alfabetatu orduko jendea galdezka hasten delako, eta konturatzen, zeinek engainatzen duen.\nDakidanez, fede handia diozu Kubari…\nBerak lagundu digu urte hauetan zutik eusten, ez Venezuela eta ez gainerakoak ez zeuden garaian. Kuba itsasargi epikoa izan da, eta hori baino areago, elkartasun eredu, sasoi guztietan. 50 urte ditu iraultzak eta Kubak elkartasuna izan du armak eskuan borrokatzen ari zirenekin; elkartasuna, herriekin; elkartasuna, gerran Guatemalan, Nikaraguan, El Salvadorren zauritu direnekin… Dirurik ematen ez dion elkartasuna da Kubarena: medikuak eta medikuak bidali izan ditu erbestera, baita Kubaren kontrako ziren herrialdeetara ere, herrialde antikomunista suharretara! Horixe da elkartasuna, ordainik gabeko laguntza, eta horixe egin du Kubak Latinoamerikako hainbat herritan, osasungintzan eta hezkuntzan, Hirugarren Munduan eta Lehenengoan. New Yorkeko Bronxen ere kubatarrak dituzu mediku. Eta Pakistanen, eta Afrikan, inor joaten ez den lekuetan –arpilatzera ez bada, alegia–, kubatarrak eta venezuelarrak ari dira sendagile.\nZure lan eta idatzietara jo eta Hego Amerikako herrialdeen aipamen askoren artean, nekez ageri da Brasil…\nInteresgarria da gaia… Brasil herrialde bat ez ezik, kontinente bat da! Brasil asko dira Brasil barruan. Ez dut aurreko gobernuez hitz egingo, neoliberalak baitziren zeharo, kapitalista ankerrak, diktadura militarrak… horiez hitz egiteak ez du balio. Lula agertu zenean, berriz, esperantza izan genuen. Langile metalurgikoa, berealdiko diskurtsoa egin zuena mundu osoan, agintzeko esperantza zuela esanez, behartsuek jan zezaten, alfabeta zitezen, lana izan zezaten… Baina ez zen egia gertatu, edo partez gertatu zen, edota batean aurrera eta gero atzera egin zuen… Lulak behartsuen botoa jaso zuen, baina baita nekazarien Lurrik Gabekoen Mugimenduaren boto ondo antolatua ere, esperantza baitzuten nekazaritza erreforma egingo zuela, lurren banaketa antolatu, Latinoamerikan horixe baita borrokarik latzena oraindik, Lurrarengatiko borroka. Oligarkia lokalek eta latifundista amorratuek ez dute etsitzen. Baina ez zen erreformarik gauzatu, Lula aho biko jokoan hasi zelako, batean AEBei keinuka, bestean bere botoemaile aurrerakoiei. Lulak badaki Brasil kontinente bat dela eta horrixe balio ematen saiatzen da Hego Amerikako gainerako herrialdeen aurrean. Azpi-inperio bat bihurtzen saiatzen da. Ondo asko daki hori Boliviak, bai eta Argentinak ere. AEBen arrimuan jardun behar horretan, guk “latinoamerikar errebeldia” deitzen dugun horrekin bat egiteko aukera galdu du Brasilek, hau da, ez da Amerika eta Karibeko Bolibar Alternatiba ALBArekin elkartu; neurri batean besterik ez dabil harekin batera. Hegoko Herrialdeen Batasuna UNASUR-ekin bai, batzen da Brasil, baina beti beste guztien gainetik dagoela erakusteko. Bestalde, lidergo borroka ergelean lotzen da Chavezekin. Lula noragabe dabil, batean [George] Sorosekin bilduko da, bestean G-20koen bileran agertuko da… G-20koen azkeneko bileran, adibidez, bi herrialde ziren aberats ez direnak: bata, Argentina; bestea, Brasil!\nAEBak aipatu dituzu. Etsaia AEBak dira beti, ala etxe barruan da arerioa?\nNola den. Zein da etsaia, konkistatzailea, gu ebanjelizatu eta hiltzera etorria, ala konkistatzaileek hezi zituzten kreolak? Biak! Latinoamerikako ejertzito pribatuak noizik eta behin gure herrietara etortzen diren amerikarren eskutik jaten dute. Etortzen dira, irekitzen dute beren eskola –“Amerikako Eskola” zuen izena garai batean–, eta armadako eta poliziako lagunak hezten dituzte. Hortik ateratzen dira, askotan, heriotza eskuadroiak… Etsaia etxe barruan dugu, bai, baina doktrina AEBetatik dator… “Washington” esan ohi dugu guk baina, izatez, transnazionalak dira, tronuaren atzean dagoen boterea, alegia. Horiek presidenteak ere beren nahiera erabiltzen dituzte. Horixe esan zion Fidelek [Castro] Obamari: “Gauza bat da zuk borondate ona izatea eta, beste bat, zu inperioaren soldadu zarela jabetzea”. Inperioa zer abstraktua da, baina ez hain abstraktua.\nObama, Fidel, Chavez, Evo Morales… deabru bakarra dago, zure iritziz.\nBakarra. Aspaldiko kontua da hori. 70eko hamarkadan izan ziren gatazka armatuez gero deabru bi daudela sinestarazi nahi izan digute: militarrak, batetik, eta armak eskuan haiei kontra egiten jardun zuten iraultzaileak. Ez. Deabru bat bakarra da. Gerrillak, armatan altxatu zirenak, lantegietan borrokatu zirenak… baliteke horiek akatsak egitea, okerrak –gazteek egin ohi dituzten okerrak, askotan–, baina ez dago, ezta hurrik eman ere, haiek estatuarekin konparatzerik. Estatuaren terrorismoak torturatu, masakratu, desagerrarazi egin zuen. Garbi izan behar da hori.\nGerrillak, batean; estatua, bestean. Zuk ez duzu objektibo izateko asmorik.\nEz horixe. Batetik, objektibotasunik ez dago. Bestetik, ni alde batekoen alde paratu naiz, hau da, informazio mailan manipulatuta daudenen alde eta, gainera, diskriminatuak, kolpatuak, desagertuak direnen alde. Ni jende apalaren aldean jarri naiz, edota hain apala ez izanagatik ere, borroka egiten duenaren aldean, erresistentziaren alde. Boterearen aurrean ez dago erresistitu besterik, erresistitu beti. Eta horretan ari naiz kazetaritzatik bertatik. Zortea dut lagun, horretan ari bainaiz. Baina horretan ari ez nintzenean, neu ere pertsegitua izan nintzen, kartzelatua eta torturatua. Ez dut objektibotasuna badenik sinesten. Objektibo dela dioenak gezur dio zirrikituren batetik. Aldiz, egia badena sinesten dut.\nZeinek laguntzen dio Latinoamerikari, esperantzak? Ala borrokak?\nBorrokak, dudarik gabe. Horixe da giltza. Esperantza izateko, borroka egin behar da. Gutxitan erabili ohi dut esperantza hitza. Askapenaren Teologiaren aurrekoa naiz, baina aspaldi barneratua dut: inork ez dizkizu babak eltzetik aterako zeu borrokatzen ez bazara.\nAEBak, Washington ageri da sarri zure ‘hitz agendan’. Non da Europa?\nEuropa, izan, Washingtonen ahizpa txikia da. Batzuetan, haren txakurtxo polita. Horra Europako kapitalistak, hemengo transnazionalak… Esango nuke Latinoamerikan oraintxe gehiago direla europar transnazionalak, ipar amerikarrak baino. AEBak beste era batera ageri dira gure kontinentean: hegazkinetatik era bateko eta besteko gasak botaz Kolonbiako gerrillaren kontra eta abar. Hori Washingtonek egiten du. Baina Iberdrola, Ensidesa, Telefonica… ari dira indigenen betiko lur eta basoak suntsitzen, bizkartzainak eta heriotza eskuadroiak erabiliz. Nor ari da Txilen, adibidez, maputxeak hiltzen, poliziari diruz laguntzen, gosari-bazkariak haiei ordaintzen –egunero-egunero, ordea, urteak joan eta urteak etorri–, maputxe “muturrekoek” torlojurik sar ez diezaioten basoak suntsitzeko erabiltzen duten makinetako batean. Europak paper ezin okerragoa jokatzen du, Palestinan jokatu zuen bezala. Hor dabil oraindik, delako Solana hori NATOn… Ez dakit nola ez den nekatzen, masakreak abalatzen beti!\nNBE, NATO… gezur huts direla entzun izan dizut inoiz.\nNik baino lehenago esana dute Fidelek eta bestek. Washingtonen azpibotere dira. AEBek NBEn duen beto eskubidea eta! NATOn, berriz, etxejauna balitz bezala ibili ohi dira AEBak. Amerikar Estatuen Erakunde OEAn, [Jose Migel] Insulza dute, erregeorde bat, esango genuke, nahiz eta hitz politak egin ohi dituen orain, garaira egokitu beharrez, aldiro “onddo subertsibo” gehiago azaltzen ari zaizkiolarik… Nik uste erakundeok guztiz finikitatuta daudela. Evo Moralesek esan zuen Bolivian, eta Rafael Correak Ekuadorren: “Alde egin behar da hortik, alde, bestelako erakundea osatu. Gehiago gara!”. Egia da, hartu iraultza bidean diren herriak, eta aurrerakoiak, eta gehiengo dira. Aurrerakoiak ere iraultzaileekin bat egiten ari dira, gauza askotan, gero eta gehiago. Bat egin beharra daukate, bat egin ezean bakarrik geratuko dira eta. Bestalde, beraien arteko loturak ere gero baino gero estuagoak dira. Horretan oso azti jokatu du Chavezek, aliantzak sortu baititu: ahal izan duenean, aliantza ideologikoak; ezin izan duenean, ekonomikoak. Inoiz izan ez genuen lehengusu aberatsa dugu Venezuela. Orain badugu! Hori ez da desakreditatzeko arrazoia. Alderantziz, Venezuelak duen ahalmen ekonomikoa izan balu Kubak, gaur egun Kuba gehiago izango genituzkeen Latinoamerikan.\nEuropar mentalitatearen barruan neke da ulertzen Latinoamerikan lurrarengatik dela borroka!\nHan horixe da borrokarik funtsezkoena, herri indigenak azalera etortzen hasi direnetik, batik bat, lehenago ikusezin egin baitzituzten. 1994ko maiatzean, zapatisten mugimenduaz gero, herri indigenak indarberritu egin dira. Evo Morales presidentea denetik, esaterako, indigenek pachamamaz birjabetu eta zaindu behar dutela azpimarratzen ari da behin eta berriro, baita NBEn erakundean bertan ere, inoiz ulertuko ez dutenen aurrean ere! Baina, badakizu albistegiek berria emango dutela. Bizia bezain ezinbestekoa da han Lurrarengatiko borroka. Lurrak ematen digu jaten, lurrak babesten gaitu, lurrak dakar ura… Nik, horretan, zeharo bat egiten dut indigenen kosmogoniak dioenarekin: “Zaindu lurra, zeure burua zaintzen ari zara-eta”. Evo Moralesen esaldi eder bat datorkit gogora, oraindik orain Argentinan esan ziguna: “Lurrik gabe, gizakiok hil egingo gara. Gizakirik gabe ere, lurrak bizirik iraungo du. Gizakion esku dago lurra nola zainduko dugun erabakitzea, desager ez gaitezen”. Europan hobe lukete horri kasu egin eta ez etxe furian segitu. Tira, krisiak galga jarri dio eromenari, oraingoz. Baina aski duzu itzuli bat egin Euskal Herrian gaindi, eta ikusi nola baztertzen den lurra, zein gutxi zaintzen. Hemen, lehen baserria zegoenean txaleta dago orain. Milioidunen txaletak. Lurraren defentsak hemen beste irauli bat behar du. Hitz egin izan dut zenbait biltzarretan Paul Nicholson eta EHNEko zenbaitekin, eta desesperatu egiten dira, hemen ez baita horretaz jendea jabetzen. Evo Moralesen oharra ez dagokio, soilik, Latinoamerikari.\nLatinoamerikaz jardun dugu, baina zergatik ez da hura lehen mailako albiste europar hedabideetan, hondamendia, hauteskundeak edo kanpo zorra ez badira tartean.\nHorixe da diskurtso bakarra, manipulazio informatiboaren diskurtsoa. Hori ez da herrien agenda, agintariena baizik. Ez dute Latinoamerikako benetako problemez hitz egin nahi. Haietaz hitz egitea eredu izan daiteke munduko beste zenbait herrialdetan. Kolonizatzailearen mentalitatea da, kolonizatuen artean ere zaleak dituen arren. Horixe da okerrena. Uruguai, Bolivia, Brasilen, askok diote “Hobe Frantziaz hitz egin, Ingalaterraz…”. Aberri ama aipatzen ez dizutenean! Horixe gauza ridikulua! Zer aberri ama, gero! Ama torturatzailea, zikiratzailea, hiltzailea, ebanjelizatzailea… Hori ez da benetako ama! Ama, maitasuna da batez ere! Ez ‘aberri ama’ hori! Arrazaren eguna-eta! Eskerrak, Chavezek kito esan du, Venezuelan ez dago arrazaren egunik, eta Correak ere hortik jo du Ekuadorren: Erresistentzia Indigenaren Eguna izendatu du. Hartuko nuke Argentinan ere berdin jokatzea!\nBoladan dago berriz Eduardo Galeanoren liburua, Chavezek Obamari opari eman zionetik. Jakina, Obamak haren aztarnarik ez zuen, buruz behera hartu zuen liburua, Bushek egiten zuen bezala. Opari egite hori dela-eta, galdezka joan zitzaizkion Galeanori, eta honek: “Haurrak itxuragabe hiltzen diren bitartean, jendea alfabetatuta ez dagoen bitartean, gainerako lanek egin gabe irauten duten artean, zainek irekita segituko dute”.\nCarlos Aznarez (Buenos Aires, 1947) Altsasuarra zuen aita, Argentinara lanera emigratua. Euskal Herria du maite, Latinoamerikako herrien borroka eta erresistentzia bezainbat. Argentinako diktadura eta errepresioaren ondorioz heldu zen Euskal Herrira eta Argentinatik hona joan-etorrian ibili da urte askoan. Euskaldunak ditu andre-alabak. Kazetari lanean jardun du hainbat hedabidetan eta zenbait libururen egile ere bada. Resumen Latinoamericano aldizkariaren zuzendari da gaur egun.\nEz da berdin\nEz da berdin Kolonbian FARCek bahituta egotea, edo uribetasunaren ziegetan gatibu izatea. Ez da berdin. Ez da berdin gerrillarien borroka, aldaketaren aldekoa, torturatzen ez duena, inor hiltzen ez duena edo hiltzen badu, beraiek ere hiltzen dituztelako hiltzen duena. Ez da berdin hori eta estatuaren borroka: hegazkinak, helikopteroak, napalm, laranja gasak, uranio pobretutako bonbak… ez, ez da berdin. Ez da berdin palestinarren Kazan artisau kohete eta israeldarren gerra hegazkinak populazio zibila bonbardatzen. Ez da berdin.\nRadio Venceremos-eko zuzendaritzan izan zen lagun baten kasua kontatuko dizut: Mariposa du izena. Gerrillarien borroka garaian bera irratian lanean, El Salvadorreko herri txiki batean, sartu zitzaizkion etxera eta aita-amak hil zizkioten. Heriotza eskuadroiak, duela urtebete. Eta oraindik orain, berriz, gurasoen hilobia profanatu eta oroigarriak eraman zizkioten. Hori, milaka aldiz biderkaturik, nekazarien buruzagien artean, FMLNko liderren artean… Heriotza eskuadroiak? El Salvadorren, eta Bolivian, eta Brasilen, eta Argentinan…\nZoritxarrez, konkistatzailearen hizkuntza erabiltzen dugu. Hizkuntza inposatu ziguten, eta latza da hori. Maputxeak, aimarak… asko dira hizkuntzaren aldeko borrokan… Guaraniek eutsi diote hizkuntzari, Uruguain. Han guaranierak gaztelaniak beste balio du. Argentinan jatorrizko hogei hizkuntza galdu dira, jendea zanpatu beharrez! Hona etorri eta euskararen aldeko borroka ikusi eta diot: “Hauxe da borroka funtsezkoena, herri baten identitatea hizkuntzaren aldeko borrokak markatzen du. Hizkuntza galduz gero, identitatearen aldeko borrokaren zati handia galtzen da”.\n2008ko abenduaren 21a\n2008ko abenduaren 14a\n2008ko abenduaren 07a\n2008ko azaroaren 30a


21_0661 Atxilotu bat, ikertu bat eta hiru zigortu araudia urratzeagatik egindako esku-hartzeetan - Ertzaintza - Departamento de Seguridad - Gobierno Vasco\n21_0661 Atxilotu bat, ikertu bat eta hiru zigortu araudia urratzeagatik egindako esku-hartzeetan\nnull 21_0661 Atxilotu bat, ikertu bat eta hiru zigortu araudia urratzeagatik egindako esku-hartzeetan\nAtxilotu bat, ikertu bat eta hiru zigortu araudia urratzeagatik egindako esku-hartzeetan\nErtzainek goizaldean 42 urteko gizon bat atxilotu dute eta, ikertu gisa, eginbideak ireki dizkiote 20 urteko gazte bati desordena publikoen delitu bat leporatuta, eta beste hiruri isunak jarri dizkiete; biri maskara jantzi gabe izateagatik eta beste bati agenteei desobeditzeagatik.\nGoizaldeko ordu bata aldera, Ertzaintzaren eta Udaltzaingoaren baliabideek 1.000 pertsonatik gora aurkitu dituzte Galdakaoko Gipuzkoa plazan, eta megafonia bidez sakabanatzeko eskatu ondoren, 200 bat pertsona oraindik ere bertan geratu dira.\nUne batean bertan zeuden pertsonak botilak eta beirak botatzen hasi dira agenteei, eta 42 urteko gizon bat atxilotu dute desordena publikoak leporatuta.\nAtxilotua egunean zehar jarriko dute agintari judizialaren eskuetan Bilboko Guardiako Epaitegian.\nGoizaldeko hiruak hamar gutxi aldera, Ertzaintzak Bilboko Udaltzaingoari lagundu dio bertako María Díaz de Haro eta Poza Lizentziatuaren kaleetan botiloia egiten ari ziren 500 bat pertsona sakabanatzen.\nPoliziak esku hartu duenean, bertan zeuden hainbat pertsonak botilak bota dizkiete agenteei eta edukiontziak gurutzatu dituzte Poza Lizentziatuaren kalean. Ingurua goizaldeko hiru eta erdietan hustu da.\nGoizaldeko hiru eta erdiak aldera, partikular batzuek Ertzaintzara deitu dute Amurrioko udal-parke batean botiloia egiten ari zirela esanez.\nErtzaintzaren hainbat patruila hurbildu dira lekura, eta parte-hartzaileekin hitz egin ondoren, hauek musika kendu dute eta batzuek alde egin dute. Beste batzuk, berriz, bertan geratu dira, eta ertzainei agiraka egiten eta kristalezko botilak botatzen hasi dira.\nAgenteek 17 eta 18 urteko bi gazte identifikatu dituzte, eta isuna jartzeko proposatu dituzte maskara jantzita gabe zutenez, eta adinez nagusi denari desobedientzia-delitua ere leporatu diote, ez baitu identifikatu nahi izan.\nGoizaldeko lauak eta laurden aldera, Ertzaintzaren hainbat baliabide Tolosako Antonio Lekuona kalera hurbildu dira, bizilagun batzuk kexatu egin baitira zarata handia entzuten zelako, eta baliabideetako bati botilak bota dizkiote, baina ez da agenterik zauritu eta polizia-ibilgailuak ez du kalterik izan.\nGero ertzainek inguruan ezagutu dute istiluan parte hartu dutenetako bat, 20 urtekoa, eta identifikatu ondoren ikerketapean geratu da desordena publikoak leporatuta. Hurbildu den adin bereko beste gazte bati isuna jarri diote agintaritzaren agenteei errespetua galtzeagatik eta desobeditzeagatik.


DMAA gordinaren hautsa (13803-74-2) Fabrikatzaileak - Phkoker Kimika\nSKU: 13803 74--2 Kategoria: Weight Loss\n1.3-dimetil-pentilamin hydrochloride (DMAA) hautsa (13803-74-2) bideoa\n1.3-dimethyl-pentylamine chlorhydrate (DMAA) hautsa (13803-74-2) zehaztapenak\nproduktuaren izena 1.3-dimetil-pentilamin hydrochloride (DMAA) hautsa\nIzena kimikoa 4-methylhexan-2-amine, DMAA, Dimethylamylamine, 1, 3-DMAA, Geranamine, Methylhexaneamine, 3-Dimethylpentylamine, Forthane\nMarka Name Forthane, Geranamine\nDroga sailkapena Dietaren osagarri\nCAS Zenbakia 13803 74--2\nMolecular Wzortzi 151.67752\nUrtze Point -120 130 º C\nHalf-Life biologikoa DMAAk 8.4 orduko erdi-bizitza du, kafeina 5.4 orduetan eta 0.14 orduko 0.37 orduko kafeina-orduarekin alderatuta.\nSolubility Ura, 1.5X10 + 4 mg / L at 25 at C (est)\nStorage Temperature Hozkailua\nApplication Dieta osagarriaren pizgarri edo energia-bultzada gisa\nRaw 1.3-dimethyl-pentylamine chlorhydrate (DMAA) hautsa (13803-74-2) deskribapena\n1.3-dimetil-pentilamina klorhidratoa (DMAA) hautsa kirol errendimenduetan eta pisu galeretan merkaturatutako anfetaminazkoa den produktu bat da. Horietako asko dieta-osagarri gisa saltzen dira. Eragin handia duen nerbio-sistema zentralaren (CNS) estimulatzaile gisa, DMAAk kafeina bezalako energiaren maila hobetzen du, baina modu desberdinean funtzionatzen du. DMAA-k energia hobetzen duen mekanismo zehatzak ez dira%% ziur dagoen bitartean, ikertzaile gehienek ados dago DMAAk noradrenalina (norepinefrina) askatzea garunean.\n1.3-dimetil-pentilamina klorhidratoa (DMAA) metilhexanamina edo geranioa ere deitzen zaio. Hala eta guztiz ere, FDAk ez du jakitun DMAAk landareak modu naturalean existitzen duen zientzia fidagarririk. DMAA aldi berean sudurreko deskonkribuziorako droga gisa onartu zen arren, jada ez da onartzen horretarako, eta gaur egun ez da ezagutzen DMAA hautsaren erabilera medikorik. DMAA, batez ere kafeina bezalako beste osagai bizigarriekin konbinatuta, kontsumitzaileentzako osasun arriskua izan daiteke. DMAA hautsa hartzeak odol presioa areagotu dezake eta arazo kardiobaskularrak sor ditzake arnasa falta eta bularrean bihotzekoak estutzeko.\n1.3-dimethyl-pentylamine chlorhydrate (DMAA) hautsa (13803-74-2) Ekintza mekanismoa.\n1940-en eta 1950-eko DMAA hautsen fisiologiari buruzko ikerketak erakutsi zituzten bere efektu fisiologiko sinpatomimetikoak epinefrinaren ekintza imitatzen duten neurona periferikoekin eta nerbio sistemaren erdiko efektuekin imitatzen dutenak. Horien artean, odol-presioaren gehikuntza, periferikoen odol-kontzentrazioaren ondorioz, bihotz-tasa areagotu bihotz-estimulazioa dela eta odoleko azukre-mailak handituz.\nBihotzeko ilusioa - sudurrean dauden odol-ontziak murriztuko lirateke, odol-fluxua gutxiago sudurreko isuri gutxiago eragingo lukeelarik. OTC oxonetazolina (Afrin) bezalako OTCren ohiko sudur-sprayen erabilitako mekanismo hau oso eraginkorra da. Hala ere, geroago, Forthane merkatuan kendu zitzaion buruko minak, dardarak eta odol presio handiagoa barne. Efektu hauek ziurrenik DMAA egiturazko anfetaminaren ondorioz gertatzen dira eta, ondorioz, konposatu hori ez da agente vasoconstricting bat, baina nerbio-sistema zentralaren (CNS) estimulatzailea ere bada.\nAbantailak 1.3-dimetil-pentilaminaren klorhidratoa (DMAA) hautsa (13803-74-2)\nDMAA epe laburreko memoria eta erreflexio ekintza hobetzen laguntzen du\nDMAAk koipe erretzen laguntzen du\nDMAAk energia estimulatzen du\nDMAAk errendimendu fisikoa hobetu dezake\nDMAA-k zentzumenak hobetzen ditu eta fokua handitzen du\nDMAAk aldarte eta zoriontasun orokorra hobetzen ditu\nDMAAk gaitasun kognitiboa hobetzen du\nDMAA indarra areagotzea, fokua eta motibazioa gehitzen ditu\ngomendatua 1.3-dimethyl-pentylamine chlorhydrate (DMAA) hautsa (13803-74-2)\n1.3-dimethyl-pentylamine hydrochloride (DMAA) dosi gomendagarria 10-20mg barrutian dago eta, azkenean, egunean 40-60mgeraino iristen da, ez dago dosi-gama hori onartzen duen frogarik. merkatuan 1.3-dimethyl-pentylamine hydrochloride (DMAA) osagarri gisa. Erabilera modu batzuk daude:\n25mg plus 25mg 30min lehenengo dosia egin ondoren\n50mg urdaila hutsik\n50mg DMAA gordinak hautsa eta Kafe Kopa urdaila.\nLehen eta bigarren metodoak erabiltzen dituzunean, agian ez duzu inolako aldaketa sentituko fokua txikia baita.\nHirugarren eta laugarren moduetan erabiltzen duzunean, DMAA hautsa fokua eta kontzentrazio handia emango dizu eta zure aldartea altxatuko du. Zure sentimenduak bikainak izango dira. Jakina, laugarren modua hobea izan daiteke eraginkorragoa izango delako.\nBeste modu bat 25mg DMAA hautsa hartu behar da bi ordu 50mg hartu ondoren. Hori modu txarra izango da, nauseous mota sentitzen duzu eta buruko mina txiki bat lortzeko. Esperientziadun erabiltzaile batzuek DMAA dosia 75mg-a 24 orduko epean ezingo luketela gainditu, eta onena da 75mg egunean ez hartzea.\nBigarren mailako ondorioak 1.3-dimetil-pentilaminaren klorhidratoa (DMAA) hautsa (13803-74-2)\n1.3-dimetil-pentilamina klorhidratoa (DMAA) hautsa ez da ziur aski ahoz ahokatzen denean. Pizgarri gisa funtzionatzea pentsatzen denez, kezkatzen da bigarren mailako efektu larriak sor ditzakeela, esaterako:\nBihotzeko tasa eta odol presioa\nDroga batekin negatiboki elkartu.\nBihotz taupadak (bihotz arritmia)\nTianeptine sodio gatza hauts hautsa (30123-17-2)\nTianeptine sodio gatza hautsa konposatu tricycliko bat da, 5-HT (serotonina; sc-201146) in vitro hartzea errazten duena ...\nEdukiera: 1290kg / hileko


BASOA SUSTATZEN\tJAIOTZEN\tHANDITZEN\nUndabaso, gure proiektu nagusia Urdaibai Biosfera Erreserban\nUNESCOk Urdaibaiko Biosfera Erreserba izendatu zuen 1984an.\nPaisaia, kultura, turismoa eta, gainera, interes bereziko eremua, kontserbazioaren ikuspegitik.\nHala ere, baso autoktonoen ordez, pinu sail handiak nagusitzen dira eremuan, eta, gero eta gehiago, eukaliptoak.\nLurgaia Fundazioak, erreserban bertan, 200 hektarea inguru kudeatzen ditu, zaintzan etorkizuneko basoak berreskurtzeko prozesuan daudenak.\nEta Undabaso inguruan dago kokatuta gure etorkizuneko basoa. Han, aldameneko lursailak eskuratu dugu, zatitu gabeko eremu bat sortu ahal izateko, lotutako prozesu ekologikoak garatu ahal izateko.\nHorrela, biodibertsitatea berreskuratzen dugu eta espezieei bizitzeko etxe bat ematen diegu. Ez du ezertarako balio espezieak berreskuratzeko ahaleginak egiteak, ez baditugu aurrera egiteko behar dituzten ekosistemak berreskuratzen.\n4. Babes Bereziko Eremua (itsasertza eta erreka-bazterrak), Urdaibaiko Erabilera eta Kudeaketa Zuzentzeko Planaren arabera.\nLandaredi potentziala: haltzadi kantauriarra (Habitat Zuzentarauaren lehentasunezko habitata).\nMehatxatutako bisoi europarrarentzako interes bereziko eremua.\n2008az geroztik, basoa, oso gaztea dena oraindik, azaleran eta biodibertsitatean hazten ari da. Lehen urteetan berreskuratutako eremuek itxura naturala eta oparoa dute, eta landare- eta fauna-espezieen hazkundea nabarmena da. Ez dugu gure lanaren emaitza bere osotasunean ikusiko, baina etorkizuneko belaunaldiei lagako diegu. Beraiek izango dira etorkizuneko baso honetaz gozatuko dutenak.\nLagundu gure basoei hektareak gehitzen\nDirua lurrak ordaintzeko eta erosketarekin lotutako kudeaketa-gastuak ordaintzeko erabiliko da.\nGainera, proiektu honetan modu aktiboan parte hartu nahi baduzu, lursailak bisitatzera edo landaketa-jardunaldi batean parte hartzera animatzen zaitugu.\nHarpidetu zaitez gure korreo-zerrendara, formulario honetan, eta gure boluntariotzako jardunaldi guztietako eta beste jarduera batzuetako deialdiak bidaliko dizkizugu, nahi duzunean etor zaitezen.\nDeialdiak jaso nahi ditut\nUndabasoko basoari buruz ikasi, gida honetan\nBaso bat zer den eta zer ez den jakin nahi baduzu, kontsultatu liburuxka hau.\n“Pertsona batek zuhaitzak landatzen dituela, nahiz eta ondo jankin ez dela inoiz haien azpian eseriko, bizitzaren esanahia ulertzen hasi da.”


Otamotzesklerosi anizkoitza Archives - Otamotz\nEtiketa "esklerosi anizkoitza"\nZumarragako Udalak ostegunean piztuko ditu Gabonetako argiak. Horren inguruan, elkartasun festa bat antolatu du. Ekitaldia 18:30ean hasiko da, plazan. Helburua herritarrek erosketak herrian egitea eta esklerosi anizkoitza dutenei laguntzea da. Txokolate-jana egongo da eta Asier de la Iglesiaren 500 eskumuturreko oparituko dituzte. Argiak De la Iglesiak berak eta merkatariek piztuko\nAsier de la Iglesiak Espainiako selekzioarekin entrenatu du\nAsier de la Iglesia saskibaloi jokalari zumarragarra esklerosi anizkoitza ezagutzera emateko lan itzela egiten ari da. Oraingo honetan Espainiako selekzioarekin entrenatu du, Tenerifen. Atzo goizeko tiro saioan parte hartu zuen. Irudian Sergio Scariolo hautatzailearekin ageri da.\nMadrilgo Neurologia Elkarteak Asier de la Iglesia sarituko du\nAsier de la Iglesia zumarragarrak Madrilgo Neurologia Elkartearen saria jasoko du ostegunean, 19:00etan, Madrilgo Mediku Elkargoaren egoitzan. Madrilgo Neurologia Elkarteak urtero ematen du sari hau. Ohitura osasungarriak sustatzeko, gaixotasun neurologiko bati aurre egiteko edo gaixotasun hauek ezagutzera emateko lan egiten duen elkarte edo norbanako bati, hain zuzen ere. De la\nAsier de la Iglesiak Espainiako Familia Medikuen Elkartearen saria jasoko du\nEspainiako Familia Medikuen Elkarteak Asier de la Iglesia zumarragarra sarituko du gaur gauean, elkartearen 30. urteurreneko festan. Gainditze eredu saria emango diote. Zortzi pertsona sarituko dituzte guztira. De la Iglesiak esklerosi anizkoitza du eta jarrera baikorra ageri du beti. Bere gaixotasuna ezagutzera emateko eta ikerketa bultzatzeko lan handia egiten ari\nEsklerosiari aurre egiteko orientazio proba Zumarragan\nEsklerosia dutenen aldeko orientazio proba egin dute Zumarragan: izen-emateekin jasotako dirua esklerosi anizkoitza ikertzeko erabiliko dute. Altxorraren bila moduko jolasa osatu dute antolatzaileek; beraz, parte hartzaileek mapa bat eskuetan zutela kontrol puntuak aurkitu behar izan dituzte. Hainbat gazte, heldu eta haur bildu dira Zumarragako plazan esklerosia dutenen aldeko proba egiteko\nEsklerosi anizkoitza dutenen aldeko orientazio proba, San Martin egunean\nHilaren 11n, San Martin egunean, esklerosi anizkoitza dutenen aldeko orientazio proba egingo dute Urretxu eta Zumarragako kaleetan. Hiru ibilbide egongo dira: horia (erraza), ertaina (laranja) eta zaila (gorria). Parte hartzaileak, mapa batek lagunduta, antolatzaileek zehaztutako puntuetatik pasa beharko dira. Altxorraren bila jolasaren antzeko jarduera da. Adin guztietako lagunek parte har\n1.000 bat lagunek elkartasuna erakutsi diete esklerosi anizkoitza dutenei\nAntiorako igoeran 600 bat lagunek parte hartu zuten atzo, eta ondoren Trintxeran egindako jaian 1.000 inguru. Gipuzkoan gaixotasun neurologiko hori duten eriekin lanean ari den Ademgi elkarteko kideen arabera «jendearen erantzuna itzela izan da». Diru bilketak batzuen garrantzia atzoko jaian, baina gaixotasuna gizarteratzea ere inportantea zen antolatzaileentzat. Dirua bildu dute,


Tuenti, handiagoak beldurtzen | euskaljakintza\nTuenti, handiagoak beldurtzen\nBy xizagirre on 2009(e)ko apirilak 15 in denetarik\nAzkenaldi honetan sare sozial berriak sortzen hasi dira. Gure artean ezagunenak facebook eta tuenti dira. Tuenti facebooken konpetentzia dela esan daiteke, lehenago sortu baitzuten azken hau Harvardko Unibertsitatean. Facebook arrakastatsua unibertsitateko gela batean zeuden ikasle batzuen artean komunikatzeko sortu zuten hasieran, baina pixkanaka-pixkanaka zabaltzen joan da ia edonon ezaguna izatera iritsi den arte. Estatu Batuetakoak dira erabiltzaile gehienak; halere, Kanada, Ingalaterra, Kolonbia, Mexico, Brasil eta Argentinak ere asko dituzte. Bada, ordea, facebooki lehia egiten hasi zaion sare sozial berri bat: tuenti. Hala eta guztiz ere, sare honek Espainian du garrantzirik handiena. Bi sare sozial hauek elkarren antza handia dute; bietan ekintza berdinak egin daitezke: argazkiak publikatu, lagunak argazkietan etiketatu, argazkiak iruzkindu…\nTuenti gazteentzako sortutako lagun-sare bat da. Bertan, izena emandako pertsona orok bere profila izango du, hau da, bere tuenti-orria. Tuenti-orria lortuz gero, nahi dituzun argazki guztiak igo ditzakezu, zure blogean testua idatzi, besteen tuenti-orrietan edota argazkietan iruzkinak ipini… Gainera, nork bere profilaren pribatutasuna aukera dezake, alegia, lagunek baino ez zaitzakete ikus, edo norberaren lagunen lagunek, edota edonork… Ezarpen horiek edozein unetan alda ditzake profilaren jabeak. Honetaz guztiaz gain, pertsonak oso erraz aurki daitezke izen-abizenen bidez, duten lana edota doazen eskolaren izenaren bitartez, bizilekua bilatuz, parrandan ibili edo irteten diren tokien baitan, lagunen lagunak direla medio… Esan daiteke beta pribatu bat dela. Gauzak horrela, bertan sartu nahi baduzu, erabiltzaileren baten gonbidapena jaso beharko duzu e-posta bitartez.\nAtzera eginez, jakin dugu proiektu hau 4 pertsonek sortu zutela 2005eko azaroan. 2006ko amaierara arte, ordea, ez du izango bere loraldia. Izenak ere badu bere historia; izan ere, sortzaileek izenak “tu” eta “ti” izatea nahi zuten -“tu entidad” hitzen antza izateko- eta, horregatik, tuenti izena jarri zioten. Urte eta erdi geroago, sare sozial garrantzitsuenetariko bat dela esan daiteke, gazteentzako gehienbat.\nGune honek antzeko besteekin duen lehia handia da, eta norgehiagoka horretan tuentik asko irabazten du arestian aipatu dudan pribatutasun aukera dela eta. Facebookek, adibidez, ez du horrelako aukerarik, eta horrek erakargarritasun handiagoa ematen dio tuentiri. Irabazi duen ospeari esker, tuenti handienekin ari da borrokatzen sare sozial onena izatera iristeko asmoz.\nLaburbilduz, esan daiteke tuenti pixkanaka handitzen joan dela, eta gaur egungo sare sozial ezagunenetakoa dela. Hala eta guztiz, asko dira tuentiko erabiltzaile izatea txarra dela diotenak, denbora asko jaten baitu eta bere mendera eror baitzaitezke. Ez baduzu hori sinesten, zoaz tuenti duen norbaiti galdetzera eta berak zalantza guztiak argituko dizkizu…\nView all posts by xizagirre →\nAfrikako atletak nazionalitatu, geureak akabatu?\nZoritxarra, mito hutsa ala ezkutuko errealitate?\nInternet hemen da, gaur, orain\nfacebook, giza_sareak, sare_sozialak, tuenti\nSaihets ote zitekeen?\n2 Responses to Tuenti, handiagoak beldurtzen\nMaite 2009(e)ko apirilak 15 at 1:30 pm #\nXabier, zorionak gai hau hona ekartzeagatik, gai interesgarria, zalantzarik gabe!\nBide batez, ez al da gaur Tuenti gabeko eguna? Zer da aldarrikatzen dena zehatz-mehatz? Eta galdera hau tuenti erabiltzen duzuen guztiontzat: egin behar al duzue aldarrikapen eguna? 🙂\njintsausti 2009(e)ko apirilak 15 at 2:24 pm #\nNik ez, nik eguneroko eran erabiltzen jarraituko dut…\nUtzi erantzuna jintsausti(r)i Click here to cancel reply.


Gazte ikertzaileen "harrobia" sortzeko 20 ikerketa-kontratu egiteko deialdia ireki du Ikerbasquek — Unibertsitatea.Net\nHemen zaude: Hasiera › Ziztu bizian › Gazte ikertzaileen "harrobia" sortzeko 20 ikerketa-kontratu egiteko deialdia ireki du Ikerbasquek\nGazte ikertzaileen "harrobia" sortzeko 20 ikerketa-kontratu egiteko deialdia ireki du Ikerbasquek\n2018/01/10 - Unibertsitatea.net\nProgramarekin lortu nahi da atzerrian lanean dauden zientzialariak erakartzea eta Euskadin ikertzen ari direnei beren ibilbidea sendotzeko aukerak eskaintzea. Martxoaren 15a bitartean eman behar da izena.\nIkerbasquen Research Fellows 2018 deialdia abian da. Aurten, 20 ikerketa-kontratu eskainiko dituzte eta honekin lortu nahi dena da atzerrian lanean dauden zientzialariak erakartzea eta Euskadin ikertzen ari direnei beren ibilbidea sendotzeko aukerak eskaintzea.\nArlo guztietako eta mundu guztiko ikertzaileak aurkeztu daitezke, beti ere ikerketaren esparruan 3 eta 10 urte arteko eskarmentua dutenak. Hala ere, lanpostuen %30a bertako ikertzaileei zuzendutakoak direla jakinarazi dute.\nProgramak 5 urtetarako ikerketa-kontratuak eskaintzen ditu gerora luzatu daitezkeenak.\nIzen-ematea Ikerbasque-ko webgunearen bitartez egin behar da martxoaren 15a baino lehen.\nInformazio gehiago: Ikerbasque


Arratia: Pazkoako 3. domekea A\nIII. PAZKO‑DOMEKEA - A\nEgun on guztioi, eta Jesus berbiztuak bete zagiezala bere bakez.\nJaungoikoak biztu egin eban Jesus, heriotzearen lokarrietatik askaturik. Hauxe da, III. Pazko‑Domeka honetan, eliztar guztiekin batera ospatzen dogun jazoerea eta fededunok pozik bizitzeko daukagun errezoi nagusia.\nElizkizun honetan, Emaus‑eko ikasleek lez, Jesusegaz topo egingo dogu. Itzi deiogun Berari gure bizitzak argitzen eta gure pauso guztiak zuzentzen.\nHasi gaitezan pozez beterik, abestu dagigun\n"Abestu dagigun danok misterio handiena.."\nBarriztau daigun Jesukristo berbiztuagaz bat egin ginduzan Bateoa. Gure buruak ur bedeinkatuaz bustitzea geure pekatuen parkamenerako izango dogu.\n(Ur bedeinkatuaz txipriztindu eta tartean “Hartuko dogu ura pozik abestu”)\nJaungoiko ahalguztidunak pekatutik garbitu gagizala\nAp Eg 2, 14. 22b‑28:\nApostoluak eta euren inguruan sortu zan Elizea, Jesus hil eta berbiztuaren testigu dira. Testiguak ikusi eta bizi izan dauana autor‑tzen dau. Gaurkotu dagigun testigantza hori.\nErantzun‑Salmoa: 15. salmoa\nSalmisteak, fededuna izanik, Jainkoagan jartzen dau bere uste osoa.\n“Zu zaitut Jauna, ondasuna”\n1 Pe 1, 17‑21:\nSan Pedrok gure itxaropena Jaungoikoagan jartera dei egiten deusku. Bizi gaitezan fedeak eta itxaropenak eskatzen deuskuen erara.\nLk 24, 13‑35:\nIkasleek ez eben onartu Jesusen heriotza, eta ez eben sinisten bere berbizkundea. Gaurko ebanjelioak diñosku zelan heldu ziran , Jesus berbiztuaren federa.\nGoratu dagigun gure artean dagoan eta berba egingo deuskun Jesus berbiztua.\nSenideok: gure gaurko eskariak izan daitezala Jaungoikoagan jarrita daukaguzan sinismenaren eta itxaropenaren ezaugarri:\n- Gure kristau alkartearen alde eta Eliza osoaren alde: Jesus beti geure ondoan sentidu dagigula. ESKATU DEIOGUN JAUNARI.\n- Bizitzeari zentzun bat bilatu nahian dabizen guztien alde: Jesusen Ebanjelioan aurkitu dagiela euren bizitzarako bidea. ESKATU DEIOGUN JAUNARI\n-Eskatu bakarrik egiten dabenen alde; zeozer egiten dauenari barre egiten deutsoenen alde: lanean jarri daitezan eta benetako poztasuna zerbitzetik datorrela somatu dagien ESKATU DEIOGUN JAUNARI\n- Altarako mahai honen inguruan alkartuta gagozan guztion alde: Emaus‑eko ikasleak lez, ogia zatitze edo eukaristia honetatik gure fedean sendotuta eta itxaropenean barriztatuta urten dagigula. ESKATU DEIOGUN JAUNARI.\nPazko misterioaren bitartez, Jauna, salbabidea emon deutsazu munduari; emoiozu zeruko laguntza otoitzean daukazun herri honi, egiazko askatasunaren bidetik ibili daiten. Jesukristo gure Jaunaren bitartez. Amen.\nGaurko Meza Santua amaitu dogu. Emausko ikasleen antzera, Jesusekin topo egiteak gure bizitzak eraberritu dagiezala, eta eguneroko bizitzan Jesus berpirtuaren testigu izan gaitezela\nHoy, vamos a contemplar la figura de un hombre, Jesús que sintió el fracaso en su vida, pero se levantó entre los muertos y resucitado sigue caminando con nosotros en la historia.\nLa escucha de la palabra de Dios y el compartir el Cuerpo de Cristo, nos darán fuerza y luz para creer y hacer de nuestra vida un testimonio de la resurrección\nElizkizun honetan, Emaus‑eko ikasleek lez, Jesusegaz tope egingo dogu. Itzi deiogun Berari gure bizitzak argitzen eta gure pauso guztiak zuzentzen.\n“Abestu dagigun danok misterio handiena..."\n(Ur bedeinkatuaz txipriztindu eta tartean “Hartuko dogu ura pozik” abestu)\nDurante estos domingos de Pascua, escuchamos la historia de la iglesia primitiva. Toda la predicación es ésta: Jesús de Nazaret está vivo, Dios Padre le ha resucitado.\nSalmisteak, fededuna izanik, Jainkoagan jartzen dau bere uste osoa\nEl salmo 15 es un canto de confianza y auténtica profesión de fe.\n“ Zu zaitut Jauna, ondasuna”\nSan Pedro en su predicación nos dice, que no debemos vivir como aquellos que no creen en la resurrección.\nLa muerte de Jesús, acabó con las ilusiones de los apóstoles; pero Jesús resucitado avivó su fe y su esperanza. Ellos son los testigos de este hecho. Han sabido escuchar la Palabra y han vivido el amor de la comunidad.\n- Bizitzeari zentzun bat bilatu nahian dabizen guztien alde: Jesusen Ebanjelioan aurkitu dagiela euren bizitzarako bidea. ESKATU DEIOGUN JAUNARI.\nPor la paz en nuestro pueblo y en el mundo entero: para que sea una realidad que nazca\nde la justicia y el desarrollo de todos. ESKATU DEIOGUN JAUNARI\n- Por nuestra comunidad parroquial: para que seamos capaces de abrir los ojos y los corazones de quienes viven sin fe; para que formemos una comunidad unida, comprometida, signo de la resurrección. ESKATU DEIOGUN JAUNARI.\nSabemos que el amor de Dios está con nosotros y que Cristo camina junto a nosotros. Que sepamos llevar la alegría de la resurrección a la vida de cada día.\nApostoluen Eginak liburutik (Eg 2, 14.22b-33)\nPentekoste-egunean, Pedrok, hamaika apostoluen artean zutunik, ahotsa jasoz, honan berba egin eban: «Juduok eta Jerusalemen bizi zareen guztiok, entzun arretaz nire berbak: Guztiok dakizuenez, Jainkoak Nazareteko Jesus sinisgarri egin eban zuen aurrean, haren bidez egintza ahaltsuak, mirariak eta ezaugarriak eginez. Jainkoak zuen eskuetan itzi eban, bere asmoaren eta aurrez hartutako erabagiaren arabera, eta zuek hil egin zenduen, sinisbakoen eskuz kurutzean josiz; baina Jainkoak biztu egin eban, heriotzearen lokarrietatik askatuz, heriotzeak ezin eban-eta Ha bere menpean euki.\n“Begi aurrean ikusten neban beti Jauna;\nzeure aurrean alaitasunez beteko”.\nSenideok, itzi egidazue argi eta garbi esaten gure aita David hil egin zala eta hobiratu egin ebela, eta haren hilobia geure artean dogu gaur arte. Baina profetea zan eta baekian Jainkoak zin eginez agindu eutsola beraren odoleko bat jesarriko zala beraren tronuan. Beraz, aurrez ikusi eban Mesias biztuko zala, eta honetaz berba egin eban hau esatean: haren bizia ez ebala Heriotz-leizera jaurtiko eta ez zala haren gorputza hilobian ustelduko. Jesus hori biztu egin dau Jainkoak, eta gu guztiok gara horren testigu». Jainkoak bere eskumaldera jaso dauala, agindutako Espiritu Santua hartu dau Aitagandik eta guri isuri; hauxe da zuek ikusten eta entzuten diharduzuena.\nErantzun-salmoa Sal 15, 1-2a eta 5. 7-8. 9-10. 11\nBizirako bidea erakutsiko deustazu, Jauna.\nHonan dinotsot Jaunari: <<Zu zaitut neure jabe>>.\nZuk dozu eskuetan nire zoria.\nOnesten dot Jauna, aholkua emo deustalako,\ngauez ere neure bihotzak oharrarazoten naualako.\nHorregaitik, alai dot bihotza, pozik barrua,\nalaitasun betea zeure aurrean,\nbetiko atseginak zeure eskuman.\nBildots garbi eta akas bakoa dan\nKristoren odol ederraz izan zaree erosiak.\nSan Pedro Apostoluaren lehenengo epistolatik (1 P 1, 17-21)\nSenide maiteok: Nor bere egintzen arabera, bereizkeria barik, epaitzen dauanari "Aita" deitzen deutsozuen ezkero, jokatu egizue begirunez munduko erbestealdian bizi zareen bitartean. Badakizue zuen gurasoakandik hartutako biziera zentzun bakotik askatuak izan zareela, ez gauza ustelkorrez, urrez nahiz zilarrez, bildots garbi eta akats bako lez zuen alde bere burua eskeini dauan Kristoren odol baliotsuaz baino. Mundua mundu izan aurretik egoan Kristo Jainkoaren asmotan eta azken sasoi honeetan agertu da zuen onerako. Eta zuek beronen bidez sinisten dozue hilen artetik biztu eta aintzaz bete eban Jainkoagan; holan, zeuen sinismena eta itxaropena Jainkoagan jarriak dozuez.\nOgia zatitzean ezagutu eben.\nJesu Kristoren Ebanjelioa San Lukasen liburutik (Lk 24, 13-35)\nJesusek esan eutsen: «Zeri buruz zoaze bidean alkarregaz berbetan?» Hareek gelditu egin ziran, aurpegia ilun, eta bietako batek, Kleofas eritzonak, erantzun eutson: «Zeu izango zara Jerusalemen egun honeetan jazo dana jakin ez dauan kanpotar bakarra!» Jesusek itaundu eutsen: «Zer jazo da, ba?»\nHareek erantzun eutsoen: «Jesus Nazaretarrarena; profeta ahaltsua zan egitez eta hitzez Jainkoaren eta herri guztiaren aurrean; baina gure abadeburuek eta agintariek heriotzara kondenatu dabe eta kurutzean josi. Guk uste genduan Berak askatuko ebala Israel; baina badira hiru egun hori jazo dala. Egia da gure arteko emakume batzuek harriturik itzi gaituela: goizean goiz joan dira hilobira eta ez ei dabe gorpua aurkitu; gainera, Jesus bizi dala esan deutseen aingeruak agertu jakezala esanez etorri jakuz. Gutar batzuk ere izan dira hilobian, eta emakumeek esan daben lez aurkitu dabe; baina Bera ez dabe ikusi».\nOrduan, Jesusek esan eutsen: «Bai zentzun bakoak zareela, bai motelak profetek esana sinisteko! Ez al eban, bada, Mesiasek guzti hori sufridu behar, bere aintzan sartzeko?» Eta, Moisesegandik hasi eta profetarik profeta, Liburu Santuek berari buruz inoen guztia azaldu eutsen.\nJoiazan herritxora hurreratu ziranean, Jesusek aurrera jarraitzeko keinua egin eban. Baina hareek arren eta arren eskatu eutsoen: «Gelditu zaitez gugaz, berandu da eta iluna gainean dogu». Eta herrian sartu zan hareekin gelditzeko.\nHareekin mahaian egoala, Jesusek, ogia harturik, bedeinkapen-otoitza esan, zatitu eta emon egin eutsen. Orduan begiak edegi jakezan eta ezagutu egin eben; baina Jesus desagertu egin jaken.\nHareek alkarri esan eutsoen: «Ez al genduan bihotza sutan, bidean berba egiten euskunean eta Liburu Santuak azaltzen euskuzanean?» Eta berehala jagi eta Jerusalemera bihurtu ziran. Han Hamaikak eta honeen lagunak batuta aurkitu ebezan, honan inoela: «Biztu da Jauna egiaz eta Simoni agertu jako».\nIkasle biek bidean jazotakoa kontatu eutseen eta zelan ogia zatitzean ezagutu eben.


Joxean Urbieta eta Maixol Ruiz kantuan gaur, #EtxetikMundura egitasmoan - Zarautz - Zarauzkohitza.eus\nJoxean Urbieta eta Maixol Ruiz kantuan gaur, #EtxetikMundura egitasmoan\nZarauzko Hitza 2020-03-29 12:06\nHainbat abestiren atalez osatutako emanalditxoa eskainiko dute gaurkoan Joxean Urbieta eta Maixol Ruizek.\nUrolako Komunikazio Taldeak (UKT) martxan jarritako #EtxetikMundura egitasmoak ez du etenik, eta gaurkoan ere eskualdeko sortzaileen emanaldiak ikusteko parada izango da, 20:00etatik aurrera. Zarauzkohitza.eus-en Joxean Urbieta eta Maixol Ruiz izango dira; Baleike.eus-en Molly Bux abeslaria, Karkara.eus-en Joseba Aparicio musikaria, eta Maxixatzen.eus-en eta Uztarria.eus-en Udal Musika Bandetako kideek eskainiko dute emanaldi bateratua.\nHoriek guztiak 20:00etatik aurrera izango dira ikusgai izango dituzue bai UROLA KOSTAKO HITZAren webgunean, baita Erlo Telebistan ere. Dagoeneko bertan ikus daiteke aurreko egunetan eskaini diren emanaldi guztiak.\nGogoan izan #EtxetikMundura egitasmoaren deialdia irekia dela. Beraz, eskualdeko herritar guztiek izan dezakete emanaldi hauetan parte hartzeko aukera, edozein kultur adierazpenekin lotutako emanaldiak onartzen baitira. Animatu eta bidali zuen bideoak zuzendaritza@ukt.eus e-posta helbidera!


Nottonville - Wikipedia, entziklopedia askea.\nCanton of Orgères-en-Beauce (en)\n48° 06′ 45″ N, 1° 30′ 20″ E / 48.1125°N,1.5056°E / 48.1125; 1.5056Koordenatuak: 48° 06′ 45″ N, 1° 30′ 20″ E / 48.1125°N,1.5056°E / 48.1125; 1.5056\nCormainville, Varize, Villiers-Saint-Orien, Civry eta Courbehaye\n145 (%49.2) 159 (%53.9)\nNottonville Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 329 biztanle zituen.\n2007an Nottonville udalerrian erroldatutako biztanleak 275 ziren. Familiak 132 ziren, horien artean 48 pertsona bakarrekoak ziren (20 bakarrik bizi ziren gizonak eta 28 bakarrik bizi ziren emakumeak), 52 seme-alabarik gabeko familiak ziren, 28 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 190 etxebizitza zeuden, 131 familiaren etxebizitza nagusia ziren, 50 bigarren erresidentzia ziren eta 9 hutsik zeuden. 179 etxeak ziren eta 3 apartamentuak ziren. 131 etxebizitza nagusietatik 114 bere jabearen bizilekua ziren, 13 alokairuan okupaturik zeuden eta 4 doan lagata zeuden; 2 etxek gela bat zuten, 17 etxek bi zituzten, 32 etxek hiru zituzten, 30 etxek lau zituzten eta 51 etxek bost zituzten. 116 etxek euren parking plaza propioa zuten azpian. 67 etxetan ibilgailu bat zegoen eta 50 etxetan bat baino gehiago zituzten.\nNottonville udalerriko biztanleria-piramidea 2009an .\n2007an lan egiteko adina zuten pertsonak 152 ziren, horien artean 124 aktiboak ziren eta 28 inaktiboak ziren. 124 pertsona aktiboetatik 114 lanean zeuden (63 gizon eta 51 emakume) eta 10 langabezian zeuden (7 gizon eta 3 emakume). 28 pertsona inaktiboetatik 14 erretiraturik zeuden, 5 ikasten zeuden eta 9 "bestelako inaktibo" gisa sailkaturik zeuden.\n2009an Nottonville udalerrian 137 unitate fiskal zeuden, 327,5 pertsonek osaturik. Pertsona bakoitzeko diru-sarrera fiskalaren mediana urteko 18.077 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 2 ibilgailuen saltze eta konpontze enpresak ziren, 1 higiezinen enpresa zen eta 1 zerbitzu enpresa zen.\n2000. urtean Nottonville udalerrian 15 nekazaritza-ustiategi zeuden, 1.596 hektarea erabiltzen.\nVarize (1,9 km)\nCivry (2,6 km)\nVilliers-Saint-Orien (2,7 km)\nBazoches-en-Dunois (4,6 km)\nConie-Molitard (4,8 km)\nDancy (5,4 km)\nBNF: 152542133 (data)\nOrriaren azken aldaketa: 14 martxoa 2021, 11:16.


Agus Cano, Lezo Institutuko Zuzendaria: "LOMCEren aurka gaude" - Oarsoaldeko Hitza : Oarsoaldeko Hitza\nAgus Cano, Lezo Institutuko Zuzendaria: "LOMCEren aurka gaude"\nLOMCEren ezarpenari buruz Madrilen egin berri den bilera dela-eta, Lezo Institutuko irakasleok ondokoa adierazi nahi dugu: LOMCEren aurka gaude. Arrazoiak hainbestetan azaldutakoak dira: bultzatzen duen bereizketa ekonomiko eta generokoa, euskara eta gure kurrikuluma gutxiestea, zentralizazioa eta uniformizazioa sustatzea, ibilbide eta errebaliden bidezko bazterketa, … Beste hainbatetan gure desadostasuna azaldu badugu ere, gure ustez ezin dugu pasatzen utzi momentu hau, LHn datorren ikasturtean eta DBHn ondorengoan aplikatzeko agindua eman denean, gure jarrera berresteko. LOMCEa inposaketaren bidez ezarriko da, Hezkuntzako eragileekin eztabaidatu gabe. Gure jendartearen gehiengo zabalaren iritziaren aurka ezarriko da.Aipatzen dituzten arrazoiak edota helburuak gure errealitatetik urrun gelditzen dira, guk gaindituta baititugu. Hortaz, gure Hezkuntza Sistema hobetu beharrean, okertu egingo delakoan gaude. Esandako guztiarengatik adierazpen publiko hau egin nahi dugu, gainontzeko eragileak, eta bereziki ikastetxeak, haien desadostasuna ager dezaten animatzeko. Halaber, Eusko Jaurlaritzari eskatzen diogu jarrera sendoa edukitzea eta dituen baliabideak erabil ditzala (bide legalak, jendartearen gehiengoaren aldarrikapenak, …) EAEn LOMCEren ezarpena ez burutzeko.


Gure bizilekua Lur deritzon planeta txiki bat da eta izar baten inguruan dabil biraka, Eguzkiaren inguruan, hain zuzen ere. Lurretik hurbil eta Eguzkiaren inguruan planetak eta beste gorputz batzuk ere badaude, hala nola, sateliteak, asteroideak, kometak... Urrutiago, beste izar batzuk eta izar horiek sortu diren inguruko gas-lainoak daude. Izar-multzo, gas-laino, planeta eta satelite horiek guztiek unibertsoa osatzen dute.\nOrain dela gutxi arte, unibertsoa gutxi gorabehera beti egoera berean existitu izan dela uste izan da, baina XX. mendearen hasieran gero eta handiagoa dela jakin genuen. Egin diren ikerketen arabera, unibertsoa duela 15.000 milioi urte inguru gertatutako leherketa handi big-bang baten ondoren sortu zen. Une hartan dena nukleo kondentsatu batean bilduta zegoen eta, lehertu eta gero materia zabaldu egin zen, izar, planeta eta, azkenik, bizi bihurtu zen.\nMateria hori ez zen uniformeki banatu unibertso osoan, eta inguru batzuetan materia-kopuru gehiago bildu zen eta beste batzuetan, aldiz, gutxiago. Materia gehien zuten inguruak materia gehiago erakartzen hasi ziren eta, horrela, galaxiak sortu ziren. Galaxia bat gune baten inguruan biraka dabiltzan ehunka edo milaka milioi izarren multzo bat da.\nEsne Bidea, Santiago Bidea izenaz ere ezagutzen dena, Eguzkia barne hartzen duen galaxia da eta udako gau argitan, ilargirik ez dagoen gauetan, zeruan nondik nora doan ikus daiteke, bertan marra argiago bat antzema dezakegularik.\nEguzki-Sistema Eguzkiak eta haren inguruan mugitzen diren gorputzek osatzen dute: zortzi planeta eta horien inguruko sateliteak, asteroideak, meteoritoak, kometak, hautsa eta gasa.\nEguzki sistemako planetek bi mugimendu egiten dituzte nagusiki:\n· Errotazioa: beren ardatzaren inguruan birak ematen dituzte. Bira batek planetaren “egunaren” iraupena zehazten du;\n· Translazioa: eguzkiaren inguruan osatzen duten orbita da. Bira batek planeta horren “urtea” zehazten du.\nMugimendu hauen ondorioak\nLurrak bere ardatzaren inguruan mendebaldetik ekialderantz egiten du bira errotazio-mugimenduaren ondorioz.\nLurra esfera bat dela kontuan hartzen badugu, eguzki-izpiek gainazalaren guneen arabera zuzenean edo zeharka jotzen dute. Izpi perpendikularrak jasotzen dituzten guneetan gainerakoetan baino bero handiagoa egiten du. Izpiek zeharka jotzen duten tokietan aldiz, ez du halako berorik egiten.\nAipatutakoaren ondorioz, Lurreko gainazaleko puntu guztiek ez dute berotasun bera jasotzen. Horregatik, Lurrean zenbait gune daude:\n· Gune beroa ekuatorearen inguruan. Eguzki-izpiek perpendikularki jotzen dute urte osoan zehar.\n· Bi inguru epel, ekuatorearen iparraldean bata eta hegoaldean bestea.\n· Bi gune hotz, Lurreko bi poloetatik hurbil.\nLurra ia esfera bat denez, planetaren zati batek Eguzkiaren argia hartzen duenean, bestea ilunpetan geratzen da; gune horretan gaua da. Eguzkiaren argia jasotzen duen aldean, berriz, eguna da.\nTranslazio-mugimendua Lurrak Eguzkiaren inguruan egiten duen mugimendua da. Horretarako, 365 egun, 6 ordu eta 9 minutu behar ditu Lurrak eta denbora horri urte esaten zaio.\nTranslazio-mugimenduaren eta Lurreko ardatzaren kokapen makurraren ondorio nagusiak urtaroak dira: udaberria, uda, udazkena eta negua. Urtaro horiek ez datoz bat Ipar eta Hego hemisferioetan.\nBestetik, makurdura horrek egunen eta gauen iraupen desberdinak ere sortzen ditu. Beraz, iraupen luzeenak eta laburrenak ekainaren 22 eta abenduaren 22 inguruko solstizioetan gertatzen dira. Era berean, beste bi unetan ere egunaren eta gauaren iraupena berbera da: irailaren 23 eta martxoaren 21 inguruko ekinozioak dira. Egun horien artean garatzen dira urtaroak: udaberria, uda, udazkena eta negua. Ipar hemisferioan, ekainaren 22ko solstizioa udaren hasierari dagokio. Hego hemisferioan, aldiz, urteko egunik laburrena da egun hori, eta orduan hasten da negua. Udaberriko eta udazkeneko ekinozioetan egunek bi hemisferioetan berdin irauten dute.\nHainbat geruzak osatzen du Lurra: atmosfera, hidrosfera, litosfera, mantua eta nukleoa. Gainera, ez dugu ahaztu behar, Lurra dela oxigenoa eta ur ugari dituen planeta ezagun bakarra.\n· Atmosfera, Lurraren inguruan dagoen gasez osatutako geruza da. 1000 km. baino gehiagoko zabalera du.\n· Hidrosfera, uraz osatutako geruza da. Batez ere itsasoek eta ozeanoek osatzen dute, baina baita lakuek, ibaiek eta lur azpiko urek ere.\n· Litosfera, planetaren lehenengo geruza solidoa da. Bi geruza ditu: Lurrazala (kontinenteak, irlak eta ozeanoetako hondoa osatzen dituena), eta goi-mantua. Litosfera, hamabi bat plaka tektonikotan (Lurrazala banatuta dagoen zati edo bloke handiak.) banatuta dago. Astenosferako (Goi-mantua eta behe-mantua banatzen dituen geruza.) arroka ia urtuek kontinenteak lurrazaletik mugitzea ahalbidetzen dute.\n· Mantua, lurrazalaren oinarritik, gutxi gorabehera, 2.900 km-ko sakonera doa. Harri solidoez osatuta dago, maila sakonetan material urtuak agertzen badira ere.\n· Nukleoaren kanpoko geruzak 2.000 km-ko zabalera du, eta isurkari egoeran dauden materialez osatuta dago (burdinaz eta nikelez batez ere); eta barruko geruzak 1.350 km-ko erradioa du. Bertan 6.000 ºC baino gehiagoko tenperaturak egoten dira.


naiz: agenda - Laburbira\n2018/11/26 - 2018/12/21\nLaburbira zirkuiturako euskarazko film laburrak proposatzeko epea abenduaren 21era arte egongo da zabalik. Lanak leire@topagunea.eus helbidera bidali behar dira, eta jasotako lanen artean urtarrilean aukeratuko dira euskarazko film laburren zirkuituan eskainiko diren lanak.\nFilmek euskaraz egindakoak izan behar dute, 2016etik hona ekoitzitakoak, fikziozkoak eta 18 minututik beherakoak.\nAzken lau edizioetan bezala, 16. Laburbiran ere deialdi zabala egin du Topaguneak, film laburrak euskaraz egiten dituzten sortzaile guztiek izan dezaten aukera zirkuiturako euren lanak aurkezteko. Hain zuzen, horixe da zirkuituaren helburu nagusia: sortzaileen lanak ezagutaraztea, euskaraz ekoizten jarrai dezaten aukera emanez eta ikusleei berton sortutako zineaz gozaraztea.\nLaburbiraren 16. edizioa 2019ko martxoaren 18tik apirilaren 17ra izango da. Oraindik zehaztu gabe dago zein herri bisitatuko dituen, hori Laburbiran parte hartu nahi duen euskaltzaleen mugimenduko elkarte kopuruaren arabera izango baita.


Cookien erabilera - Bilbao Bizkaia Film Commission\nEUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) bere www.bifilmcommission.com webean datuak biltegiratzeko eta berreskuratzeko gailuak erabiltzen ditu. Bere webeko orrialdeen erabiltzaileei egokiro informatzeko eta cookieak erabiltzeko haien onespena izateko, jarraian EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) erabiltzen dituen cookien oinarrizko funtzionamendua, ezaugarriak eta xedeak azaltzen dira.\nCookieak zenbait web-orrialdetara sartzean erabiltzailearen ordenagailura jaisten diren artxibo txikiak dira. Artxibook aukera ematen dute web-orrialde baten bisitarien ordenagailuetan informazioa gordetzeko eta ondoren informazio hori zenbait helburutarako berreskuratzeko.\nJarraian cookien sailkapena agertzen da zenbait ezaugarriren arabera:\nCookie propioak: bidaltzen direneko web-orrialdearen titularrak artez kudeatzen dituenak dira.\nInoren cookieak: bidaltzen direneko web-orrialdearen titularra ez den beste eragile batek kudeatzen dituenak dira, eskuarki publizitate zerbitzuen hornitzaileek.\nSaioko cookieak: erabiltzaileak bidaltzen direneko web-orrialdea ixten duenean automatikoki ezabatzen dira.\nCookie iraunkorrak: erabiltzailearen ordenagailuan diraute denbora jakin batean eta cookiea kudeatzeaz arduratzen denak gailuak emandako datuak eskuratu eta erabili ahalko ditu web-orrialdea itxi eta gero.\nWeb-orrialdearen funtzionaltasunarekin duten loturaren arabera:\nBeharrezko cookieak: bidaltzen direneko web-orrialdeak, edo haren funtzio nahiz zerbitzuetako batzuek egokiro funtziona dezaten ezinbestekoak dira.\nCookie osagarriak: ez dira ezinbestekoak bidaltzen direneko web-orrialdeak egokiro funtziona dezan.\nTeknikoak (funtzionalak): cookie hauek erabiltzaileari aukera ematen diote web orri, plataforma edo aplikazioan zehar nabigatzeko eta web orriak eskaintzen dituen aukera eta zerbitzuak erabiltzeko.\nPertsonalizatzeko cookieak: Hauek erabiltzailearen nabigatzeko ohitura batzuei buruzko informazioa biltegiratzeko aukera ematen dute, adibidez hizkuntza, nabigazio mota, aukeratutako letra mota, eskualdeko konfigurazioa eta antzeko beste datu batzuk.\nPublizitate cookieak: cookie hauek txertatutako publizitate guneak eraginkortasunez kudeatzeko aukera ematen dute, hainbat irizpidetan oinarrituta, hala nola editatutako edukian edo iragarkiak erakusteko maiztasunean\nHalaber, “portaerazko publizitate cookieak” deitzen dira web-orrialde batean nabigatzen ari den bitartean erabiltzailearen jokaerari buruzko informazioa ematen duten publizitate-cookieak; erabiltzaile bakoitzarentzat profil zehatza garatzeko aukera ematen dute.\nNolako cookieak erabiltzen ditu EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL)?*\nEUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) bere cookie iraunkorrak eta inorenak ere (teknikoak, analisi eta publizitatekoak) erabiltzen ditu. Urtebeteko iraupena dute denek.\nCookie teknikoak EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) kudeatzen ditu eta beharrezkoak dira webak funtziona dezan. Hauexek dira:\nAnalisirako cookieak osagarriak dira.\nGoogle-ek kudeatzen ditu\n* Emandako informazioa 12 hilabetero gaurkotzen da eta, horrenbestez, baliteke guztiz zehatza ez izatea. Erabiltzaileak horri buruz nahi duena galdetu ahalko du e-posta hona bidaliz: www.grupoespinosa.es\nNork erabiltzen ditu beste enpresa batzuek kudeatzen dituzten cookieak?\nWeb honetatik bidaltzen diren cookieak soil-soilik EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) erabiltzen ditu bere erabiltzaileei eskaintzen dizkien zerbitzuak hobetzeko.\nHorretarako, EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) beste enpresa batzuekin publizitatea kudeatzeko eta datuak aztertzeko zerbitzuak kontratatzen ditu eta, horrenbestez, EUSKADIKO IKUS-ENTZUNEZKOEN KLUSTER ELKARTEAren (EIKEN BASQUE AUDIOVISUAL) web-orrialdeen bidez instalatutako cookietako batzuk ikusi eta tratatu ahalko dituzte. Hala ere, enpresa horiek EUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) kontratatutako zerbitzuen helburuak betetzeko baino ez da.\nEnpresa horiek cookieei dagokienez duten politika ezagutzeko erabiltzaileak hurrengo loturak ikusi ahal ditu:\nGoogle-ren cookie politika\nNola galeraz, ezaba edo uka dezaket cookien erabilera?\nEUSKADIKO IKUS-ENTZUNEZKOEN KLUSTER ELKARTEAk (EIKEN BASQUE AUDIOVISUAL) dituen web-orrialdeak erabiltzeak esan nahi du testu honetan aipatutako cookien erabilera onartzen dela, webaren hasieran agertzen den mezuaren arabera.\nErabiltzaileak bere ekipo informatikoan cookieak instalatzea ukatu ahalko du, eta baita instalatuta daudenak ezabatu ere, bere nabigatzaileko konfigurazioa erabiliz:\n* Nabigatzaile nagusiei dagokien informazioa erantsi dugu eta baliteke zerrendan zure nabigatzaileari buruzko informaziorik ez izatea. Erabiltzaileak horri buruz nahi duena galdetu ahalko du e-posta hona bidaliz: www.bifilmcommission.com\nCookieak ezabatzeak edo blokeatzeak ez du galaraziko EUSKADIKO IKUS-ENTZUNEZKOEN KLUSTER ELKARTEAren (EIKEN BASQUE AUDIOVISUAL) web orrialdeak erabiltzea, baina funtzioak eta eskainitako zerbitzuak muga ditzake.\nCookieak eta datu pertsonalak\nOro har cookiek eskaintzen duten informazioa teknikoa da eta bereizita erabiltzen da, beraz ezin da pertsonaltzat jo.\nSalbuespenez, portaera-cookie batzuek erabiltzaileen nabigatze-ohiturei buruzko informazioa eskaintzen dute (gune jakin batera errepikatutako ikustaldiak, elkarreraginak, gako-giltzak, edukien on-line ekoizpena, etab.) banakako profilak sortu ahal izateko. Informazio hau pertsonaltzat jo liteke indarrean dagoen arautegiaren arabera eta, horrenbestez, cookien erabilera onartzen duen erabiltzaileak datu pertsonalak babesteko klausula ere onartzen du.


Gobernuak otsailaren 13ra atzeratu du gaurko osoko bilkura - Arrasate - Goiena.eus\nGobernuak otsailaren 13ra atzeratu du gaurko osoko bilkura\nXabi Gorostidi 2020-02-04 13:53\n2019ko uztaileko osoko bilkura.\nOhar bidez adierazi dute talde politikoen bozeramaileek –EH Bildukoa barne– ostegunean jaso zutela gaurko bilkurako deialdia, baina "gainontzeko zinegotziek, ofizialki, astelehenean". Egun bateko atzerapenarekin bidali izanagatik hilaren 13ra atzeratu dute bilkura, eta "garrantzia kendu" nahi izan diete EH Bilduren adierazpenei.\n"Osoko Bilkurara eramaten diren gaiak bozeramaile batzordean lantzen dira, eta hau urtarrilaren 29an ospatu zen, eta bilera honen ostean, Udal taldeko bozeramaile guztiek jaso zuten Osoko Bilkurarako dokumentazioa osoa, baita EH Bilduren udal taldeko bozeramaileak ere, zeinak Osoko Bilkuretan gaiak tratatzerako orduan hitza hartzen duen".\nEH Bilduk osoko bilkura bertan behera uzteko egindako eskaria aintzat hartu dute, "legea zorrotz jarraituta". Hala, data atzeratzea erabaki dute, otsailaren 13ra, osteguna: "Hala ere, bozeramaileak informazio osoa izan arren, zinegotziek Osoko\nBilkura baino bi egun lehenago dokumentazio jaso ez dutenez, EH Bilduk Osoko Bilkura atzeratzea eskatu du. Udal Gobernuak, legea zorrotz jarraituta eta eskaera hori aintzat hartuz, Osoko Bilkura datorren ostegunerako dei egingo du".\nEH Bilduren oharrari "garrantzia kentzeko", besteak beste, azaldu dute, bilkurako gaiak aldez aurretik batzordeetan adostutakoak direla, eta 56 orriko dokumentazioa elebitan dagoela; euskaraz eta gazteleraz.\nXabi Gorostidi ots 04 Arrasate\nOhar bidez azaldu dute 56 orriko dokumentazioa bilkura baino lan egun bat lehenago jaso dutela, legeak "bi lan egun lehenago" bidaltzera behartu ar...


Turismo-lizentziaren Kodea: HSS00778\nHotel Zerupe proiektu hau industria-nabe zahar batetik abiatuta sortu zen, eta, diseinu eskuzabal eta oso atseginari esker, energia aurrezteko eta ingurumen-jasangarritasunerako eraikuntza-teknikak aplikatuz, benetako Passivhaus-a bihurtu dute. Era berean, Hotelak merkatuetan teknologiaren esparruan dauden azken aurrerapenak ere baditu, eta horri esker abangoardiara doa ematen dituen zerbitzuetan (gela-giltza telefono mugikorrean, gortina motordunak…).\nDiseinuari dagokionez, inguruari, tradizioari eta iraganari oso lotuta dagoen hotel modernoa da; izan ere, hormigoia, altzairua, beira eta egur naturalak uztartzen ditu, hori guztia hartzen duen inguruneaz (itsasoa, hondartza, flysch-a, basoak…) hitz egiten duten tamaina handiko argazkiekin apainduta. Argazkiak Jon Atxutegirenak dira.\nHotelak aparkaleku propioak ditu.


Hizkuntzalaritza Orokorreko XII. Kongresua Galizian [KRONIKA] | Soziolinguistika Klusterra\nPrincipal » Hizkuntzalaritza Orokorreko XII. Kongresua Galizian [KRONIKA]\nMar, 2018-06-26 12:40\nHizlarien artean, besteak beste, gure arloan ezaguna den Ofelia Garcia izan dugu (New York-eko Unibertsitatea), eleaniztasuna, translanguaging fenomenoa, eta hezkuntza elebidunari buruz aritu da. Estatu Batuetan hezkuntza elebidunari ospea kentzeko -are, desagerrarazteko- ahalegina nabarmena dela salatu du.\nLuisa Martin Rojok (Madrileko Unibertsitate Autonomoa) hiztun kategoria ulertzeko osagai berriei erreparatu beharra defendatu du, bere ustez, estatu-nazioan errotutako "hiztun-natiboa" kategoria ez baita baliagarria gaur egungo globalizazio aroan.\nJuan Carlos Moreno-Cabrerak (Madrileko Unibertsitate Autonomoa), ospe handiko hizkuntzalariak, zeinu hizkuntza aztertzearen garrantzia azpimarratu du, eta ahozko hizkuntzen arau mentalak ulertzeko zeinu hizkuntza analizatzea beharrezkoa dela erantsi du.\nFernando Ramallok (Vigoko Unibertsitatea) zeresana ekarriko duen proposamena egin du. Hiztun berrien fenomenoa ulertzeko proposamen teoriko berria azaldu du, ikuspegi politiko-askatzaile batetik hurbilduz neofalantismo deiturikora.\nEuskal hiztun berriek eta gazte euskaldunek ere izan dute beraien lekua, Deustuko eta Euskal Herriko Unibertsitateko ikerlarien bitartez. Hala, Ane Ortegak eta Jone Goirigolzarrik unibertsitateko ikasleen hizkuntza aldaketa prozesua Bilbo Handian nolakoa den azaldu digute. Eta, Jone Miren Hernandezek eta Jaime Altunak nerabeen hizkuntza praktikak aztertzeko erronka metodologikoez hitz egin dute.\nEsandakoez gain, kode alternantzia, Spanglish fenomenoa, hizkuntza eta generoa, eta horrelako beste hainbat gairi buruzko hitzaldi saioak ere izan dira.\nSoziolinguistika Klusterrak lau proiektu aurkeztu ditu: Erabileraren kale-neurketa, Jendaurrean Erabili, Aldahitz eta, Tokian tokiko hizkuntza-aktibazioa. Lau aurkezpenek piztu dute interesa entzulegoan.\nBertan aurkeztutako ikerketen berri izateaz gain, kongresuko egunak baliatu dituzte Klusterraren ordezkariek beste hizkuntza-komunitateen testuinguruan lanean dabiltzan ikerlariekin zuzeneko harremanak egin eta aurrera begirako lankidetza aukerak aztertzeko.


Greba deialdiak erantzun ezberdina jaso du herriko ikastetxe publikoetan — Oñatiko udala\nGreba deialdiak erantzun ezberdina jaso du herriko ikastetxe publikoetan\nErrekalde herri eskolan greba egin dute, Txiki txokon normaltasunez aritu dira lanean eta Zuazola-Larraña institutuan 3 langileetatik 1ek lanera ez joatea erabaki du\nKrisiaren ondorioz azken hamarkadan aplikatu diren murrizketa eta neurriak bertan behera utzi daitezen egin diren sektorekako mobilizazioen azkena da gaurkoa. Grebarako deialdia orokorra izan da unibertsitatez azpiko hezkuntza publikoan eta irakasle, garbitzaile, sukaldari nahiz hezitzaile eta laguntzaileei zuzendu zaie. Lan uztea deitu duten sindikatuak ere gehiago izan dira oraingoan, aurreko mobilizazioetako ELA, LAB eta Steilas sindikatuei CCOO eta UGT batu baitzaizkie. Ondorioz, gaurko grebak jarraipen handiagoa izan du Oñatin.\nUrgain-Errekalde eskolan greba egin du langileen gehiengo zabalak. Hezkuntza Sailak agintzen dituen gutxieneko zerbitzuak bete dira eta eskola ireki egin da baina klaseak ez dira normaltasunez eman. Jangela zerbitzurik ere ez da bete. 15en bat ikasle soilik joan da gaur eskolara. Zuazola-Larraña institutuan lan uztea murritzagoa izan da, % 33koa. 3 langileetatik 1ek greba egin du eta horrek eragin ezberdina izan du eskolaren jardunean, klaseak irakaslearen arabera eman baitira. Txiki txoko haur eskolan berriz, ez da grebarik egin eta hezitzaileek normaltasunez lan egin dute.\nGaurko grebaren bidez hezkuntza publikoaren egoera salatu nahi izan dute langileek. Inbertsioa handitu, ordezkapenak lehen egunetik bete, bajen ordainketa osorik egin, sektore guztiei eragiten dien behin-behinekotasun handia murriztu eta langile plantillak egonkortu, erretirorako eskubideak berreskuratu eta gela bakoitzeko ikasle ratioak txikitzea eskatzen da, besteak beste. Era berean LOMCEak ekarritako aldaketak ez aplikatu eta euskal hezkuntza eredua indartzea eskatzen dute sindikatu eta langileek.\nElkarretaratzea Errekalden azaroan


Life Oreka Mendian proiektuaren erakusketa Anduetza Parketxean | Parketxe Sarea\nLife Oreka Mendian proiektuaren erakusketa Anduetza Parketxean\n14 otsaila, 2020 Aizkorri-Aratz Parke Naturalaanduetza parketxea,argazki erakusketa,life oreka mendianlzaldua\nLife Oreka Mendian, larreen kudeaketa jasangarria bultzatzeko 2016. urtean sortzen den proiektua da. Abeltzaintzaren eta artzaintzaren gainbeherak larre hauen erabilera falta ekarri du, eta hauetako asko ez dira kontserbazio egoera onean aurkitzen. Hori dela eta, Natura 2000 Sarearen barruan estrategia bateratu bat garatu da.\nProiektu honek Europa mailan oso mehatxatuta dauden habitat hauek kudeatu eta kontserbatzeko oinarriak ezartzen ditu, bertan bizi diren espezieen babesa bermatuz. Proiektu honen bitartez, mendi larreetako eragile desberdinak inplikatu nahi dira: lur-jabeak, erabiltzaileak, naturguneetako kudeatzaileak, adituak eta tokiko eragileak etab.\nHonenbestez, mendiko larreak balioan jartzeko eta euren bioaniztasuna ezagutzera emateko argazki erakusketa Anduetzako Parketxean izango da otsailaren zehar.\n31 argazkiz eta proiektuaren inguruko ikus-entzunezko batez osatutako erakusketa hau, mendiko larreen funtzio aniztasuna islatu nahi du. Horretarako, argazkiak lau multzotan banatu dira: kontserbazioa, erabilera, tradizioa eta berrikuntza. Lau funtzio hauen arteko harremana oso estua da, eta guztien artean multzo bakarra osatzen dute: Oreka Mendian.\nProiektu honen inguruan informazio gehiago nahi izanez gero: www.lifeorekamendian.eu/eu\n← 18. Landare Berezien Azoka ate joka jada Iturrarango Lorategi Botanikoan\tIgande honetarako plan desberdin bat nahi? etorri IZTUETA BASERRIRA! →


Vignely - Wikipedia, entziklopedia askea.\nVignely Frantziako udalerria da, Sena eta Marne departamenduan dagoena, Île-de-France eskualdean. 2013an 235 biztanle zituen.\nJean Piat (en)\n48° 55′ 48″ N, 2° 48′ 33″ E / 48.93°N,2.8092°E / 48.93; 2.8092Koordenatuak: 48° 55′ 48″ N, 2° 48′ 33″ E / 48.93°N,2.8092°E / 48.93; 2.8092\nIsles-lès-Villenoy, Lesches, Trilbardou eta Villenoy\n153 (%49.5) 156 (%50.5)\n2007an Vignely udalerrian erroldatutako biztanleak 235 ziren. Familiak 77 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 20 seme-alabarik gabeko familiak ziren eta 45 seme-alabak dituzten bikoteak ziren.\n2007an 85 etxebizitza zeuden, 80 familiaren etxebizitza nagusia ziren, 4 bigarren erresidentzia ziren eta 1 hutsik zegoen. 81 etxeak ziren eta 1apartamentu bat zen. 80 etxebizitza nagusietatik 68 bere jabearen bizilekua ziren, 6 alokairuan okupaturik zeuden eta 5 doan lagata zeuden; 2 etxek gela bat zuten, 4 etxek bi zituzten, 7 etxek hiru zituzten, 17 etxek lau zituzten eta 49 etxek bost zituzten. 66 etxek euren parking plaza propioa zuten azpian. 26 etxetan ibilgailu bat zegoen eta 49 etxetan bat baino gehiago zituzten.\nVignely udalerriko biztanleria-piramidea 2009an .\n2007an lan egiteko adina zuten pertsonak 160 ziren, horien artean 130 aktiboak ziren eta 30 inaktiboak ziren. 130 pertsona aktiboetatik 124 lanean zeuden (64 gizon eta 60 emakume) eta 6 langabezian zeuden (1 gizon eta 5 emakume). 30 pertsona inaktiboetatik 2 erretiraturik zeuden, 20 ikasten zeuden eta 8 "bestelako inaktibo" gisa sailkaturik zeuden.\n2009an Vignely udalerrian 76 unitate fiskal zeuden, 241 pertsonek osaturik. Pertsona bakoitzeko diru-sarrera fiskalaren mediana urteko 22.048 euro zen.\n2007an zeuden 10 komertzioetatik, 1 erauzte enpresa zen, 4 eraikuntza enpresak ziren, 1 informazio eta komunikazio enpresa zen, 1 finantziazio enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 3 zerbitzu publikoetatik, 1 argiketaria zen, 1 eraikuntza enpresa eta 1 apaindegia.


2 Tentationea. 3 Patientia. 5 Sapientia. 8 Gogo doblea. 12 Bizitzeko koroa. 14 Guthizia. 18 Hitzaz enjendratu izan gara. 20 Iainkoaren iustitia. 22 Legearen enzuleak. 26 Mihiaren bridatzea. 27 Relijione egiazkoa.\n1 Iakes Iainkoaren eta Iesus Krist Iaunaren zerbitzariak, hamabi leinu barreiatuei, salutatione.\n2 Ene anaieak, bozkario perfektotan edukazue tentatione dibersetara eror zaiteztenean:\n3 Dakizuelarik ezen zuen fedearen foroganzak patientia enjendratzen duela.\n4 Baina patientiak obra perfektoa biu, perfekt eta integro zaretenzat, deusen falta etzaretelarik.\n5 Eta baldin zuetarik zenbeitek sapientia faltarik badu, eska bekio Iainkoari, zeinek emaiten baitraue guziei benignoki, eta ez reprotxatzen: eta emanen zaio.\n6 Baina federekin eska bedi, batre dudatzen eztuela: ezen dudatzen duena, haizeaz erabilten eta tormentatzen den itsas bagaren pare da.\n7 Eztezala bada estima gizon hark deus Iaunaganik rezebituren duela:\n8 Gizon gogo doblatakoa, inkonstant da bere bide guzietan.\n9 Gloria bedi bada anaie konditione baxotakoa bere goratasunean:\n10 Baina abrats dena, gloria bedi bere baxotasunean: ezen belhar lilia bezala iraganen da.\n11 Ezen nola iguzkia beroarekin goratu eta, erre baita belharra, eta haren lilia erori, eta haren irudi ederra galdu: hala abratsa ere bere bide guzietan ximalduren da.\n12 Dahatsu da tentatione sufritzen duen gizona: ezen forogatu datenean rezebituren duke, Iaunak hura maite dutenei prometatu drauen bizitzeko koroa.\n13 Nehork, tentatzen denean, ezterrala Iainkoaz tentatzen dela: ezen Iainkoa ezin tenta daite gaizkiz, eta nehor eztu tentatzen.\n14 Baina batbedera tentatzen da bere guthizia propriaz tiratzen eta bazkatzen denean.\n15 Gero guthizia, konzebitu duenean, ertzen da bekatuz: eta bekatuak akabatu denean, herio enjendratzen du.\n16 Etzaiteztela abusa, ene anaie maiteak.\n17 Donatione on oro, eta dohain perfekt oro garaitik da argien Aitaganik iausten dela, zein baithan ezpaita kanbiamendurik, ez aldizkazko itzalik.\n18 Hark bere borondatez enjendratu ukan gaitu egiazko hitzaz, haren kreaturetako primitiak bezala ginenzat.\n19 Halakotz, ene anaie maiteak, biz gizon guzia enzutera lehiati, berantkor minzatzera, eta berantkor aserretzera.\n20 Ezen gizonaren aserreak Iainkoaren iustitia eztu konplitzen.\n21 Halakotz, iraitzirik zithalkeria guzia eta malitiazko superfluitatea, emetasunekin rezebi ezazue, zuetan landatu hitza, zeinek salba ahal baititzake zuen arimak.\n22 Eta zareten hitzaren egile eta ez solament enzule, zeuron buruak enganatzen dituzuela.\n23 Ezen baldin norbeit hitzaren enzule bada eta ez egile, hura mirailean bere begitharte naturala konsideratzen duen gizonaren pare da.\n24 Ezen konsideratu ukan du bere burua, eta ioan izan da, eta bertan ahanze zaio nolako zen.\n25 Baina miratu datena Lege perfektoan, zein baita libertatezkoa, eta hartan perseberatu dukeena, zeren ezpaitate enzule ahanzkor izan, baina obraren egile: hura dohatsu izanen da bere eginean.\n26 Baldin zenbeitek uste badu relijioso dela zuen artean, bridatzen eztuelarik bere mihia, baina bere bihotza enganatzen duelarik, halakoaren relijionea bano da.\n27 Relijione pura eta makula gabea Iainko eta Aita baithan, haur da, zurtzen eta emazte alhargunen bisitatzea bere tribulationetan: eta makula gabe bere buruaren begiratzea mundu hunetarik.\n2, 9 Akzeptione personez egitea. 8 Legearen konplitzea. 13 Miserikordia gaberiko kondemnationea. 14 Fedea obrak gabe ez deus. 17, 20 26. Hila.\n1 Ene anaieak, eztuzuela Iesus Krist gure Iaun gloriazkoaren fedea, personen akzeptionerekin.\n2 Ezen baldin sar badadi zuen kongregationera gizon bat urhezko erhaztun bat duela, prezioski beztiturik: eta sar dadin halaber edozein paubre xarki beztiturik,\n3 Eta ikartze duzuen prezioski beztitua denagana, eta erran diezozuen hari, Hi iar adi hemen honestki: eta paubreari derrozuen, Hi ago zutik han, edo iar adi hemen ene eskabella azpian:\n4 Eztuzue diferentia egin ukan zeurok baithan, eta egin izan baitzarete pensamendu gaixtoezko iuje?\n5 Enzuzue, ene anaie maiteak, eztitu Iainkoak elejitu mundu hunetako paubreak fedez abrats izateko, eta hura maite dutenei prometatu drauen resumako heredero?\n6 Baina zuek desohoratu ukan duzue paubrea. Ala abratsek etzaituztez tiranizatzen, eta etzaituztez gortetara erekarten?\n7 Eztute hek blasfematzen zuen gainean inbokatu izan den Izen ona?\n8 Badarik ere baldin Lege reala konplitzen baduzue Eskripturaren araura, zein baita, On eritziren draukak eure hurkoari eure buruari bezala, ungi egiten duzue:\n9 Baina baldin personen akzeptionerik baduzue, bekatu egiten duzue, eta reprehenditzen zarete Legeaz transgredizale bezala.\n10 Ezen nork ere Lege guzia begiraturen baitu, eta punktu batetan faltaturen, guzietan hogendun da.\n11 Ezen erran duenak, Eztuk adulteraturen, erran du halaber, Eztuk hilen. Bada baldin adulteratzen ezpaduk, baina hiltzen bai, Legearen transgredizale egin aiz.\n12 Hala minza zaitezte eta hala egizue nola libertatezko Legeaz iujeatu behar diradenek.\n13 Ezen kondemnatione miserikordia gabe eginen zaio miserikordia egin eztukeenari: eta gloriatzen da miserikordia kondemnationearen kontra.\n14 Ene anaieak, zer probetxu, baldin norbeitek badarra fede baduela, eta obrak eztituen? ala fede hark hura salba ahal dezake?\n15 Eta baldin anaiea edo arreba billuziak badirade, eta peitu eguneko bitanzaren:\n16 Eta zuetarik zenbeitek haei erran diezen, Zoazte bakerekin, bero zaitezte eta ase zaitezte: eta eztinguztezuen gorputzaren nezesario diraden gauzak, zer probetxu dukeite?\n17 Hala fedea ere, baldin obrak ezpaditu, hila da bere berez.\n18 Baina are erranen du edozeinek, Hik fedea duk, eta nik obrak zitiat, erakuts iezadak eure fedea eure obrak gabe, eta nik erakutsiren drauat hiri neure obretarik neure fedea.\n19 Hik sinhesten duk ezen Iainko bat dela: ungi egiten duk: deabruek ere sinhesten die, eta ikara diabiltzak.\n20 Baina nahi duk iakin, o gizon banoa, ezen fedea obrak gabe hila dela?\n21 Gure aita Abraham ezta obretarik iustifikatu izan, Isaak bere semea aldare gainean ofrendatu zuenean?\n22 Badakusak nola fedeak obratzen zuen haren obretan, eta obretarik fedea akabatu izan dela?\n23 Eta konplitu izan dela Eskriptura dioela, Sinhetsi ukan du Abrahamek Iainkoa, eta inputatu izan zaio iustitiatara, eta Iainkoaren adiskide deithu izan da.\n24 Badakusazue bada ezen obretarik iustifikatzen dela gizona, eta ez fedetik solament?\n25 Halaber Rahab paillarda ere ala ezta obretarik iustifikatu izan, rezebitu zituenean mandatariak, eta berze bidez idoki zituenean?\n26 Ezen nola gorputza espiritu gabe hila baita, hala fedea ere obrak gabe hila da.\n3 Mihiaren deskriptionea. 13 Konbersatione ona. 14 Inbidia eta tharritamendua. 15 Lurreko sapientia eta garaikoa. 18 Iustitiazko fruktua.\n1 Ene anaieak, etzaretela majistru anhitz: dakigularik ezen kondemnatione handiagoa rezebituren dugula.\n2 Ezen anhitz gauzatan huts egiten dugu guziek Baldin zenbeitek hitzean huts egiten ezpadu, hura gizon perfektoa da, eta bridatan eduki ahal dezake gorputz guzia ere.\n3 Huna, zamariei bridak ahoetara emaiten drauztegu obedi gaitzatenzat, eta haien gorputz guzia hara huna drabilagu:\n4 Huna, barkak ere, hain handi diradelarik, eta haize borthitzez erabilten diradelarik, hara huna erabilten dirade gobernail xipito batez, norat ere gobernazalearen plazerak nahi baituke.\n5 Hala mihia ere menbro tipito bat da, eta gauza handiz bantatzen da: huna, su xipito batek zein egurtze handia iraxekiten duen.\n6 Mihia ere su bat da, eta inikitatezko mundu bat: hala diot mihia ezarria dela gure menbroen artean, zeinek makulatzen baitu gorputz guzia, eta iraxekiten gure naturaren kursua, eta iraxekia da gehennaz.\n7 Ezen bestien, eta xorien, eta sugen, eta itsasoko arrainen natura guzia hetzen da, eta hezi izan da natura humanoaz:\n8 Baina mihia ezeinere gizonek ezin hez dezake: zeba ezin daiten gaitz bat da pozoin mortalez bethea.\n9 Harzaz benedikatzen dugu gure Iainko eta Aita: eta harzaz maradikatzen ditugu Iainkoaren irudira eginiko gizonak.\n10 Aho ber batetarik ilkiten da benediktione eta malediktione: Ezta behar, ene anaieak, hauk hunela egin ditezen.\n11 Ala ithurri batek zulho beretik emaiten du dulzea eta mina?\n12 Ala fikotze batek olibarik ekar ahal dezake, edo aihenak fikorik? hala ezin ekar dezake ithurri batek ere ur gazi eta geza.\n13 Nor da zuhur eta iakinsu zuen artean? erakuts bitza konbersatione onez bere obrak, zuhurtziazko emetasunekin.\n14 Eta baldin inbidia saminik baduzue, eta tharritamendurik zuen bihotzetan, etzaiteztela gloria, eta gezurrik ezterrazuela egiaren kontra.\n15 Ezen zuhurtzia haur ezta garaitik iausten dena, baina da lurrekoa, sensuala eta deabruezkoa.\n16 Ezen non baita inbidiarik eta tharritamendurik, han nahastekamendu eta obra gaixto guzia.\n17 Baina garaitiko zuhurtzia, lehenik da pur, gero bakezko, moderatu, maneioso, miserikordiaz eta fruktu onez bethea, distinktionerik gabea, hipokrisia gabea.\n18 Eta iustitiazko fruktua bakerekin ereiten zaie bakezkoei.\n1 Gerlak. 2 Guthiziak. 4 Munduko adiskidetasuna. 6 Iainkoak resistitzen urgulutsuei. 10 Humilitatea. 11 Gaitzerraileak. 12 Lege ezarle bat. 16 Bantatzea ez on.\n1 Nondik gerlak eta guduak zuen artean? eza hemendik, diot, zuen boluptate zuen menbroetan gerla egiten dutenetarik?\n2 Desiratzen duzue eta eztuzue ukaiten, inbidioso zarete eta bekaitz, eta ezin ardiets dezakezue: konbatitzen zarete eta gerla egiten duzue, baina eztuzue desiratzen duzuena, zeren ezpaitzarete eskatzen.\n3 Eskatzen zarete eta eztuzue rezebitzen: zeren gaizki eskatzon baitzarete, zuen boluptatetan despenda dezazuenzat.\n4 Adulteroak eta adulterak, eztakizue ezen munduaren adiskidetasuna, Iainkoaren etsaitasun dela? nor ere bada nahi izanen baita munduarekin adiskide, Iainkoaren etsai iartenda.\n5 Ala uste duzue ezen Eskripturak alferretan erraiten duela, Inbidiatara aurthiten du zuetan habitatzen den espirituak?\n6 Aitzitik du gratia handiagoa emaiten, halakotz dio, Iainkoak urgulutsuei resistitzen draue, eta humilei gratia emaiten.\n7 Zareten bada suiet Iainkoaren, resisti iezozue deabruari, eta ihes eginen du zuetarik.\n8 Hurbil zakitzate Iainkoari, eta hurbilduren zaizue: garbitzazue eskuak, o bekatoreak, eta purifikaitzazue bihotzak, o gogo doblatakoak.\n9 Afliji zaitezte eta egizue lamentatione eta nigar: zuen irria nigarretara konberti bedi, eta zuen alegranza tristitiatara.\n10 Humilia zaitezte Iaunaren aitzinean, eta goraturen zaituzte.\n11 Elkarren kontra etzaiteztela gaizki minza, anaieak: anaiearen kontra minzo denak, eta bere anaiea kondemnatzen duenak, Legearen kontra gaizki erraiten du, eta Legea kondemnatzen du: eta baldin Legea kondemnatzen baduk, ezaiz Legearen egile, baina iuje.\n12 Lege ezarlea bat da salba eta gal ahal dezakena: hi nor aiz berzea iujeatzen duana?\n13 Eia orain erraiten duzuenak, Egun edo bihar ioanen gara hiri batetara, eta egonen gara han urthe bat, eta merkatalgoa eginen dugu, eta irabaziren dugu:\n14 Eztakizuelarik biharamunean zer izanen den: ezen zer da zuen bizia? ezen apur batetakotz agertzen eta gero desegiten den bapore bat da.\n15 Erran behar zindutenaren lekuan, Baldin Iaunak nahi badu, eta bizi bagara, eginen dugu haur edo hura.\n16 Baina orain gloriatzen zarete zuen banterietan: horlako gloriatze guzia gaixto da.\n17 Bada ungi egiten dakianak eta ez egiten, bekatu egiten du.\n1 Abratsak adbertitzen zer egiteko duten. 7 Patientia. 10 Exenplu Profetetan hartzeko. 12 Ez iuratzeko. 13 Orationea. 14 Eriez. 16 Elkarganako rekonziliationea.\n1 Eia orain abratsak, nigar egizue, urhubi egiten duzuela zuen miseria helduren zaizkizuenakgatik.\n2 Zuen abrastasunak usteldu dirade, zuen abillamenduak zerrenez betheak dirade.\n3 Zuen urhea eta zuen zilharra herdoildu da, eta haien herdoildurak testifikaturen du zuen kontra, eta hark ditu ianen zuen haragiak suak bezala: thesaurizatu duzue azken egunetako.\n4 Huna, zuen landak errekeitatu dituzten langilen alokairu zuezaz defraudatu izan dena, oihuz dago, eta errekeitazalen oihuak armaden Iaunaren beharrietan sarthu dirade.\n5 Deliziotan bizi izan zarete lurraren gainean eta zuen atseginak hartu ukan dituzue, eta zuen bihotzak resasiatu ukan dituzue sakrifiziotako egunean bezala.\n6 Kondemnatu eta hil ukan duzue iustoa: eta eztrauzue resistitzen.\n7 Zareten bada patient, anaieak, Iaunaren adbenimendurano. Huna, laboraria lurreko fruktu preziosoaren begira egoiten da, patientki haren begira dagoela goizeko eta arratseko uria rezebi dezakeno.\n8 Zareten patient zuek ere eta konfirmaitzazue zuen bihotzak: ezen Iaunaren adbenimendua hurbil da.\n9 Etzaiteztela arrangura elkarren kontra, anaieak, kondemna etzaiteztenzat: huna, iujea borthaitzinean dago.\n10 Ene anaieak, har-itzazue afliktionetako eta patientiatako exenplutan Profetak, zein minzatu baitirade Iaunaren izenean.\n11 Huna, dohatsu edukiten ditugu afliktione sufritzen dutenak: Iob-en patientia enzun ukan duzue, eta Iaunaren fina ikusi duzue, nola guziz miserikordioso den Iauna eta gogabera.\n21 Bada gauza ororen aitzinetik, ene anaieak, iura eztezazuela ez zeruaz, ez lurraz, ez edozein berze iuramenduz: baina biz zuen baia, Bai: eta zuen eza, Ez: kondemnationetara eror etzaiteztenzat.\n13 Aflijitzen da zenbeit zuen artean? othoitz begi: bihotz alegeratako da zenbeit? kanta beza.\n14 Eri da zenbeit zuen artean? erekar bitza Elizako anzianoak, eta othoitz begite harengatik, unktatzen dutela hura olioz Iaunaren izenean.\n15 Eta fedezko orationeak salbaturen du eria, eta eraikiren du hura Iaunak: eta baldin bekaturik egin badu barkaturen zaizkio.\n16 Konfesa ietzozue batak berzeari zuen faltak, eta othoitz egizue batak berzeagatik, senda zaiteztenzat: ezen anhitz balio du iustoaren efikaziorekin den orationeak.\n17 Elias zen gu bai pasionen suiektionetako gizona, eta othoiztez othoitz egin zezan, ezlagian uririk, eta etzezan egin uririk lurraren gainean hirur urthez eta sei hilebethez.\n18 Eta berriz othoitz egin zezan, eta zeruak uri eman zezan, eta lurrak bere fruktua ekar zezan.\n19 Anaieak, baldin zuetarik zenbeit egiatik errebela badadi, eta hura konberti badeza zenbeitek,\n20 Iakin beza ezen konberti erazi dukeenak bekatore bat bere bideko errebelamendutik, salbaturen dukeela arima bat heriotarik, eta bekatu mulzoa estaliren dukeela.


Bosgarren hizkuntza ikasiena da euskara Estatuko Hizkuntza Eskoletan | El Diario Vasco\nSociedadBosgarren hizkuntza ikasiena da euskara Estatuko Hizkuntza Eskoletan\nBosgarren hizkuntza ikasiena da euskara Estatuko Hizkuntza Eskoletan\nDonostiako Hizkuntza Eskolan 1.080 pertsonak ikasten zuten euskara 2015-16 ikasturtean. / ARIZMENDI\n2015-16 ikasturtean izan zituen 8.459 ikasleetatik gehienak Euskal Herriko eskoletan zebiltzan, baina Madril, Bartzelona eta Burgoskoetan ere ari zen jendea euskara ikasten\nM. IMAZ Lunes, 7 agosto 2017, 14:16\nLaster abiatuko den ikasturtean zer gertatuko den ezin esan, eta 2016-2017ko datuak ez dira orain zabaldu, baina Hezkuntza, Kultura eta Kirola Ministerioak eman berri dituenen arabera, 2105-2106 ikasturtean 8.450 ikasle zebiltzan Espainiar estatu osoko Hizkuntza Eskola Ofizialetan euskara ikasten.\nEz da kopuru handia, kontuan hartzen bada guztira 454.642 ikasle izan zituztela Hizkuntza Eskola publikoek. Seitik ia zazpik ingelesa aukeratu zuten, eta %69,1 horretatik oso urrun gelditu ziren gainerako hizkuntza 'handiak': frantsesa (%14), alemana (%9,74) edo italiera (%3,3). Eta ondoren, bosgarren postuan, 8.459 ikasle horiekin, euskara dator. Alde handiarekin da Estatuko hizkuntza ofizial ikasiena, urruti samar uzten baititu gainerakoak: valentziera (1.732 ikasle), katalana (757) eta galiziera (592).\nGuztira hogei hizkuntzak osatzen dute Hizkuntza Eskola Ofizialen eskaintza. Aipatutakoez gain, arabiera, txinera, daniera, greziera, irlandera, japoniera, nederlandera, portugesa, errumaniera, finlandiera eta suediera ikas daitezke, eta atzerritarrek gaztelania ere badute aukeran. Hizkuntza denak ez dira eskaintzen, jakina, Eskola guztietan, baina hala ere 'handiak' kenduta bakar bat ere ez zaio hurbiltzen euskarari ikasle kopuruari dagokienez. Handi-handiak izateaz gain modan dauden hizkuntzek, txinerak edo errusierak, esaterako, 2.800 eta 2.500 ikasle inguru dituzte, hurrenez hurren. Gehien hurbiltzen zaiona atzerritarrei zuzendutako gaztelania da, 7.701 ikaslerekin. Ikasle gutxien dituena, berriz, irlandera da. 2015-2016 ikasturtean, hain zuzen, lau pertsonak erabaki zuten soilik irlandera ikastea Hizkuntza Eskola Ofizial batean; zehazki, Madrilgoan.\nIa denak, Euskal Herrian\nEuskararen inguruko datuek, jakina, esplikazio argia dute: ikasle gehienak Euskal Herrian daude, EAEn eta Nafarroan Hizkuntza Eskola Ofizialek euskara ikasteko eskaintzen dituzten aukerak 8.212 pertsonak baliatzen baitituzte. Beste datu bat ere hartu behar da kontuan: azken urteetan murriztuz doa Hizkuntza Eskola Ofizialetan euskara ikasten dutenen kopurua. 2011-2012 ikasturtean, adibidez, ia 800 ikasle gehiago zeuden: 9.215.\nDatu berrienetara itzulita, ikasle gehien dituen erkidegoa EAE da, 6.337rekin. Horietako 3.734 Bizkaian zeuden, 1.423 Araban eta 1.080 Gipuzkoan. Nafarroan, berriz, 1.975 pertsonak ikasten zuten euskara Hizkuntza Eskola Ofizialetan. Ingelesaren ondotik (6.765 ikasle), hizkuntza ikasiena zen, frantsesaren (gutxigatik) eta alemanaren aurretik.\nGainerako 247 ikasleak euskara ikasteko aukera eskaintzen duten Hizkuntza Eskola Ofizialetan ari ziren 2015-2016 ikasturtean: Bartzelonan, Madrilen eta Burgosen. Bartzelonan 110 ikasle zeuden, Madrilen 74 (katalana eta galiziera batuta baino gehiago) eta Burgosen, zehazki Miranda de Ebroko eskolan, 63.\nFallece una de las heridas en la explosión en el hotel de Tarifa Arran propone expropiar hoteles y parques temáticos, y prohibir Airbnb


Actualizado 2020/1/29 12:03:28 CET\nUEMA Udalerri Euskaldunen Mankomunitateak eta Segurako Udalak (Gipuzkoa) elkarlanean antolatuko dute aurten Udalerri Euskaldunen Eguna, maiatzaren 30ean. Segurako talde, elkarte eta eragileekin lehen bilera asteazken honetan izango da, egunaren eta egitarauaren nondik norakoak zehazten hasteko. Gainera, zenbait udal berri gehituko dira egun horretan UEMAra.\nUEMAk gogoratu duenez, garai batean urtero antolatzen zen Udalerri Euskaldunen Eguna, baina 2016tik aurrera bi urtean behin egitea erabaki zen, txandaka, urte batean udalerri euskaldunen inguruko jardunaldiak antolatuz eta hurrengo urtean Udalerri Euskaldunen Eguna eginez.\n"UEMAko herriak biltzeaz harago, gainerako udalerri euskaldunen bilgune ere izaten da eguna, egitarau zabalarekin. Azken urteotan, gainera, udalerri euskaldunen eta arnasguneen berariazko aitortza, babesa eta garapena hizkuntza politika aurrerakoien ardatzetako bat bihurtu da, hainbat erakunderen arteko elkarlanari esker, eta horren isla izan nahi du aurten Segurako hitzorduak", azaldu dute UEMAtik.\nEgitarauaz hitz egiteko, eta egunaren nondik norakoak antolatzeko, Segurako Udalak eta UEMAk arratsalde honetan egingo dute bilera herriko talde, elkarte eta euskaltzaleekin, 18:30ean, Segurako Danon Gelan. "Izan ere, Tolosan, Leitzan eta Diman izandako azken Udalerri Euskaldunen Egunek erakutsi duten moduan, giltzarria da herriko eta eskualdeko taldeak eta eragileak elkarlanean aritzea, eguna arrakatatsua izan dadin", gaineratu dute.\nAzkenik, Udalerri Euskaldunen Egunarekin bat eginez, UEMAk batzar nagusia ere egingo du egun horretan, ohi bezala. Seguran izango den batzar horretarako, gainera, UEMAko kide izateko zenbait udalek hurrengo asteotan egingo dituzten eskaerak aztergai izatea aurreikusi da.\nAbiatu sistemaren 62.600 erabiltzaileek gailuak aldatu beharko dituzte\nBetiON zerbitzuak lantoki berria du Aretxabaletan, Debagoiena, Durangalde, Gorbeialde eta Goierriri arreta hobea emateko